sagorsarker/bangla-wikipedia huggingface dataset:
কুমিল্লা সদর দক্ষিণ পৌরসভা

কুমিল্লা সদর দক্ষিণ পৌরসভা বাংলাদেশের কুমিল্লা জেলার অন্তর্গত একটি বিলুপ্ত পৌরসভা।
২০০৫ সালে ৩০.৮৭ বর্গ কিলোমিটার এলাকা নিয়ে কুমিল্লা সদর দক্ষিণ পৌরসভা প্রতিষ্ঠিত হয়, ২০১১ সালের আদমশুমারী অনুযায়ী যার জনসংখ্যা ছিল ১,০৩,৭১০ জন। এটি ৯টি ওয়ার্ডে বিভক্ত ছিল।
সিটি কর্পোরেশন আত্মপ্রকাশের আগে কুমিল্লা পৌর শহর প্রায় ১২৫ বছরের অধিক সময় যাবত পৌরসভার দ্বারা নিয়ন্ত্রিত হয়ে আসছিল। এই সময়ে কুমিল্লার রাজনৈতিক ও ব্যবসায়িক গুরুত্ব এবং জনসংখ্যা উভয়ই বৃদ্ধি পেয়েছে। এই অবস্থায় ২০ আগস্ট, ২০০৯ তারিখে স্থানীয় সরকার মন্ত্রণালয়ের কাছে কুমিল্লা পৌরসভা ও কুমিল্লা সদর দক্ষিণ পৌরসভাকে সিটি কর্পোরেশনে রূপান্তরের জন্য কুমিল্লা জেলা প্রশাসনের তরফ থেকে একটি আবেদন পাঠানো হয়।
২০১১ সালের ১২ থেকে ১৮ জানুয়ারির মধ্যে কুমিল্লা সহ মোট ২৬২টি পৌরসভার নির্বাচন অনুষ্ঠিত হওয়ার কথা থাকলেও সিটি কর্পোরেশন প্রতিষ্ঠা প্রক্রিয়াধীন থাকায় নির্বাচন স্থগিত করা হয়।
কুমিল্লা জেলা প্রশাসনের আবেদনের ভিত্তিতে ৪ মার্চ, ২০১১ তারিখে স্থানীয় সরকার মন্ত্রণালয়ের এক অভ্যন্তরীণ বৈঠকে বিদ্যমান পৌরসভা প্রশাসনগুলোর মাঝে গুরুত্বপূর্ণ চারটিকে সিটি কর্পোরেশনে উত্তীর্ণ করার সিদ্ধান্ত নেয়া হয়।
২৩ জুন, ২০১১ তারিখে স্থানীয় সরকার মন্ত্রণালয়ের এক আনুষ্ঠানিক ঘোষণার মধ্য দিয়ে কুমিল্লা পৌরসভা ও কুমিল্লা সদর দক্ষিণ পৌরসভার অস্তিত্ব বিলুপ্ত ঘোষণা করা হয়। এই সিদ্ধান্তটি ছিল কুমিল্লা সিটি কর্পোরেশন গঠনের উদ্দেশ্যে চূড়ান্ত সরকারি পদক্ষেপ।
পরে ১০ জুলাই, ২০১১ তারিখে স্থানীয় সরকার মন্ত্রণালয়ে থেকে এক প্রজ্ঞাপন জারি করে কুমিল্লা সিটি কর্পোরেশন গঠন ও এর কার্যক্রম আরম্ভের ঘোষণা দেয়া হয়।
এস এস কলকেবাইল

এস এস কলকেবাইল কুন্ডাপুরের আইনজীবী ছিলেন। তিনি ১৯৫২ সালে মাদ্রাজ সরকারের আইনসভার সদস্য হন। তিনি ১৯৫২ থেকে ১৯৫৭ পর্যন্ত "হাউজ কমিটির" সদস্য ছিলেন। তিনি ভ্রমাবর ও কুন্দাপুর নির্বাচনী এলাকার প্রতিনিধিত্ব করেছিলেন এবং তিন মেয়াদে বিধায়ক ছিলেন।
সুন্দর লাল খুরানা

সুন্দর লাল খুরানা (জন্ম: ১০ নভেম্বর ১৯১৮) একজন ভারতীয় আমলা, যিনি ১৯৮১ থেকে ১৯৮২ পর্যন্ত দিল্লির লেফটেন্যান্ট গভর্নর, ১৯৮৪ সালে পুদুচেরির লেফটেন্যান্ট গভর্নর এবং ১৯৮২ থেকে ১৯৮৮ পর্যন্ত তামিলনাড়ুর গভর্নর হিসাবে দায়িত্ব পালন করেছিলেন। তিনি ভারতীয় প্রশাসনিক পরিষেবার (আইএএস) সদস্য ছিলেন এবং কেন্দ্রীয় স্বরাষ্ট্র সচিবের দায়িত্ব পালন করেছিলেন।
কুতুব খান

কুতুব খান ১৫শ শতাব্দীতে ভারতের মুম্বাইয়ের একটি গ্রাম মাহিমের সেনাপতি ছিলেন, যখন শহরটি গুজরাত সালতানাতের অধীনে ছিল।
নীবা ক্রনু

নীবা ক্রনু নাগাল্যান্ডের জাতীয়তাবাদী গণতান্ত্রিক প্রগতিশীল দলের রাজনীতিবিদ। তিনি জাতীয়তাবাদী গণতান্ত্রিক প্রগতিশীল দলের প্রার্থী হিসাবে ফুটসেরো আসন থেকে ২০১৮ সালে নাগাল্যান্ড বিধানসভা নির্বাচনে নির্বাচিত হয়েছিলেন। তিনি ২০১৮ সাল থেকে চতুর্থ নীফিউ রিও মন্ত্রণালয়ে পরিকল্পনা ও সমন্বয় এবং ভূমি রাজস্ব মন্ত্রী ছিলেন।
মুবারিজ খান

মুবারিজ খান গুজরাত এবং হায়দরাবাদ রাজ্যের মোগল রাজ্যপাল ছিলেন। তিনি শকর খেড়ার যুদ্ধের সময় নিহত হয়েছিলেন, যেখানে তিনি কামারউদ্দিন খান, প্রথম আসাফ জাহ সাথে যুদ্ধ করেছিলেন।
তাঁর জন্ম নাম খাজা মুহাম্মদ এবং তিনি মায়ের সাথে আফগানিস্তানের বালখ প্রদেশ থেকে দিল্লিতে পাড়ি জমান। প্রথমদিকে মুঘল দরবারে তার কাজ অজানা ছিল, তার উপাধি উঠে আসে, যখন তিনি এনায়েতুল্লাহ খান কাশ্মীরি (১৬৫৩-১৭২৫)-র এক মেয়েকে বিয়ে করেন, কাশ্মীরি আওরঙ্গজেবের সহযোগী এবং পরে ফররুখশিয়ার অঞ্চলে তানের দেওয়ান হয়েছিলেন। তাঁর আমলে হায়দ্রাবাদ শহরকে ১৭১২ সালে মজবুত দুর্গ করা হয়েছিল এবং প্রথম নিজাম দ্বারা এটি সম্পন্ন করা হয়েছিল।
কৃষ্ণন কন্যাম্পরম্বিল

কৃষ্ণান কন্যাম্পারামবিল (জন্ম: ১৯৪৪) একজন ভারতীয় রাজনীতিবিদ, যিনি ৯ জুন ১৯৯৭ থেকে ১৩ মে ২০০১ পর্যন্ত কৃষিমন্ত্রী ছিলেন। তিনি ভারতের কেরল রাজ্যে ১৯৬৭ থেকে ১৯৬৯ সাল পর্যন্ত সিপিআই আইনসভা দলের সেক্রেটারি ছিলেন।
সুখদেব সিং কং

সুখদেব সিং কং (১৫ মে ১৯৩১ - ১২ অক্টোবর ২০১২) ২৫ জানুয়ারী ১৯৯৭ থেকে ১৮ এপ্রিল ২০০২ সাল পর্যন্ত কেরলের চৌদ্দতম রাজ্যপাল ছিলেন। তিনি ১৯৭৯ সালের ফেব্রুয়ারি মাসে পাঞ্জাব ও হরিয়ানা হাইকোর্টের বিচারক হিসাবে দায়িত্ব পালন করেন এবং পরবর্তীকালে তাকে জম্মু ও কাশ্মীর হাইকোর্টের প্রধান বিচারপতি পদে পদোন্নতি ও বদলি করা হয়, তিনি ১৯৮৯ সালের ২৪ অক্টোবর থেকে ১৯৯৩ সালের ১৪ ই মে এই পদে অধিষ্ঠিত ছিলেন। তাঁর আমলে ই কে নয়নার এবং এ কে অ্যান্টনি কেরালার মুখ্যমন্ত্রী ছিলেন। কেরালার রাজ্যপাল হিসাবে তাঁর দায়িত্ব পালনের পরে, ১৯৯৩ সালে তিনি জাতীয় মানবাধিকার কমিশনের সদস্য নিযুক্ত হন। তারপরে তিনি অবসর গ্রহণ করেন। 
দীর্ঘ অসুস্থতার পরে কং ৮১ বছর বয়সে ২০১২ সালের ১২ অক্টোবর চন্ডীগড়ে মারা যান।
আমার তুমি

আমার তুমি ১৯৮৯ সালের একটি ভারতীয় বাংলা সিনেমা।এর পরিচালক বিমল রায় (জুনিয়র) ।এর প্রযোজনা করেছিলেন দীপ্তি পাল । এতে প্রধান চরিত্রে অভিনয় করেছেন প্রসেনজিৎ চট্টোপাধ্যায় এবং ফারাহ নাজ । এতে সংগীত পরিচালনা করেছেন বাপ্পী লাহিড়ী ।
রামচাঁদ কম্বোজ

রামচাঁদ কামবুজ বিজেপি থেকে হরিয়ানা বিধানসভার সদস্য, ২০১৪ থেকে ২০১৯ পর্যন্ত হরিয়ানার রানিয়া বিধানসভা কেন্দ্রের প্রতিনিধিত্ব করছেন। ২০১২ সালের হরিয়ানা বিধানসভা নির্বাচনের ঠিক আগে তিনি ভারতীয় জনতা পার্টিতে যোগ দিয়েছিলেন।
হুরহুরে

হুরহুরে সপুষ্পক উদ্ভিদ। এটি স্পাইডার বা মাকড়সা ফুল হিসেবে পরিচিত।
উৎস:
হুরহুরে গাছের বিশেষ প্রজাতি সবজি হিসেবে চাষ হয়। তবে এর দৃষ্টিনন্দন ফুল থাকায় শোভাবর্ধক উদ্ভিদ হিসেবে চাষ করাও হয়।
এটি ঝোপালো উদ্ভিদ। এর ডালে অসংখ্য পাতা থাকে।পাতা ছোট এবং সবুুজ। ফুল শীর্ষে ফোটে।ফুল গোলাপি,বেগুনি,হলুদ ইত্যাদি রঙের হয়। এর বীজের আকৃতি অনেকটা শামুকের খোলসের মতো। হুরহুরে আকর্ষণীয়, দ্রুত বর্ধনশীল গাছ। এদের বিভিন্ন রঙের ফুল মনোরম সৌন্দর্য তৈরি করে। দক্ষিণ আমেরিকা এবং ওয়েস্ট ইন্ডিজের স্থানীয়, তথাকথিত হুরহুরে ফুলটি ১৮০০ এর শতকের গোড়ার দিকে উত্তর আমেরিকা, ইউরোপ এবং যুক্তরাজ্যের বাগানগুলোতে প্রদর্শিত হয়েছিল। গাছগুলি ৪-৮ ইঞ্চি প্রশস্ত। মৌটুসি পাখি ফুলগুলোকে পছন্দ করে। গাছগুলো তাপ এবং খরা সহ্য করে।
কল্যাণ দাস জৈন

শ্রী কল্যাণ দাস জৈন () ভারতের উত্তর প্রদেশের আগ্রার একজন স্বতন্ত্র রাজনীতিবিদ ছিলেন। তিনি ১৯৬৩ থেকে ১৯৬৯ সাল পর্যন্ত টানা পাঁচবারের জন্য শহরের মেয়র হিসাবে দায়িত্ব পালন করেছিলেন।
কেশর সিংহ

কেশর সিংহ একজন ভারতীয় রাজনীতিবিদ এবং ভারতীয় জনতা পার্টির সদস্য। তিনি উত্তরপ্রদেশ বিধানসভায় নবাবগঞ্জ বিধানসভা কেন্দ্রর প্রতিনিধিত্ব করেছিলেন।
জনক কোতক

জনক কোতক ভারতের গুজরাত রাজ্যের রাজকোট শহরের প্রাক্তন মেয়র। তিনি ভারতীয় জনতা পার্টির সদস্য। ২০১০ সালের ডিসেম্বর থেকে তিনি মেয়র হিসাবে দায়িত্ব পালন করছেন।
কিহটো হলোহন

কিহটো হলোহন ভারতের নাগাল্যান্ডের একজন রাজনীতিবিদ। ২০০৩ সালে তিনি জাতীয়তাবাদী গণতান্ত্রিক আন্দোলনের প্রার্থী হিসাবে দিমাপুর-তৃতীয় (এসটি) আসনে নাগাল্যান্ডের বিধানসভায় নির্বাচিত হয়েছিলেন।
মেটসুবো জামির

মেটসুবো জামির নাগাল্যান্ডের জাতীয়তাবাদী গণতান্ত্রিক প্রগতিশীল দলের রাজনীতিবিদ। তিনি জাতীয়তাবাদী গণতান্ত্রিক মেটসুবো জামির নাগাল্যান্ডের জাতীয়তাবাদী গণতান্ত্রিক প্রগতিশীল দলের রাজনীতিবিদ।প্রগতিশীল পার্টির প্রার্থী হিসাবে মকোকচং টাউন আসন থেকে ২০১৮ সালে নাগাল্যান্ড বিধানসভা নির্বাচনে নির্বাচিত হয়েছিলেন। তিনি ২০১৮ সাল থেকে চতুর্থ নীফিউ রিও মন্ত্রকের নগর উন্নয়ন ও পৌর বিষয়ক মন্ত্রী ছিলেন।
মেবার কুমার জমাতিয়া

মেবার কুমার জমাতিয়া, একজন ভারতীয় রাজনীতিবিদ এবং ইন্ডিজেনাস পিপলস্ ফ্রন্ট অফ ত্রিপুরা (আইপিএফটি) নামক ত্রিপুরার একটি আঞ্চলিক দলের প্রতিনিধি। তিনি ত্রিপুরার জনজাতি মানুষদের জন্য পাহাড়ের এডিসি এলাকা নিয়ে একটি পৃথক রাজ্যর দাবিতে আন্দোলন করেছিলেন। তিনি ২০১৮ ত্রিপুরা বিধানসভা নির্বাচনে, আশারামবাড়ি বিধানসভা কেন্দ্র থেকে বামফ্রন্ট প্রার্থী অঘোর দেববর্মাকে ৬,৯৮৭ ভোটের ব্যাবধানে পরাজিত করে জয়ী হন। তিনি ২০১৮ থেকে ২০২১ সাল পর্যন্ত বিজেপি-আইপিএফটি জোট সরকারের উপজাতি কল্যাণ এবং বন-মন্ত্রীর দায়িত্বে ছিলেন এবং ২০২১ সালে ত্রিপুরা মন্ত্রিসভা শাফল হবার পর তিনি বর্তমানে শিল্প ও বাণিজ্য (তাঁত, হস্তশিল্প এবং সেরিকালচার), মৎস্য চাষ এবং উপজাতী কল্যাণ দপ্তরের মন্ত্রী।
অর্জুন কুমার ঘাটানি

অর্জুন কুমার ঘাটানি হলেন সিকিমের সিকিম ডেমোক্রেটিক ফ্রন্টের একজন রাজনীতিবিদ। তিনি ২০১৪ সালে সিকিম বিধানসভা নির্বাচনে সিকিম ডেমোক্র্যাটিক ফ্রন্টের প্রার্থী হিসাবে সালঘরী-জুম আসন থেকে নির্বাচিত হয়েছিলেন। তিনি ২০১৪ থেকে ২০১৮ সাল পর্যন্ত পবন চামলিংয়ের পঞ্চম মন্ত্রণালয়ে স্বাস্থ্যসেবা, মানবসেবা এবং পরিবার কল্যাণ এবং তথ্য ও জনসম্পর্ক (আইপিআর) মন্ত্রী ছিলেন।
শেখ হিশাম-উদ-দ্বীন

শেখ হিশাম-উদ-দ্বীন ছিলেন ভারতীয় উপমহাদেশের ইতিহাসের এক ব্যক্তিত্ব এবং সর্বভারতীয় মজলিস-এ-আহরার-উল-ইসলামের নেতা। ভারত বিভাগের পরে তিনি রাজনীতি ছেড়ে মজলিস-ই-আহরার-ই-ইসলাম পাকিস্তানের প্রধান সৈয়দ আতা উল্লাহ শাহ বুখারীকে নিয়ে খতম-এ-নুবুওয়াত আন্দোলনের পক্ষে লড়াই চালিয়ে যান। ১৯৫৩ সালে তেহরিক-ই-খতমে নবুওয়াত আন্দোলনে তাঁর ভূমিকা ছিল। ১৯৫৮ সালে, আহরার আবার সংগঠিত হয়। এ সময় শেখ হিসাম-উদ্দিন মজলিস-এ-আহরার-ই-ইসলাম পাকিস্তানের সেক্রেটারি জেনারেল নির্বাচিত হয়েছিলেন।
ফাতেমা ইসমাইল

ফাতেমা ইসমাইল (১৯০৩-১৯87।) একজন ভারতীয় সংসদ সদস্য ছিলেন। তিনি ১৯৫৮ সালে পদ্মশ্রী সম্মানে ভূষিত হন এবং ১৯৭৮ সালে রাজ্যসভার সদস্য নির্বাচিত হন এবং ১৯৮৪ সাল পর্যন্ত দায়িত্ব পালন করেন। তিনি উসমান এবং উমর সোবহানির বোন ছিলেন যিনি বোম্বে খেলাফত আন্দোলন এবং কংগ্রেস পার্টিকে অর্থায়ন করেছিলেন। ভারতের বোম্বেতে শিশুদের প্রথম অর্থোপেডিক হাসপাতাল স্থাপনে ফাতেমা ইসমাইল গুরুত্বপূর্ণ ভূমিকা পালন করেছিলেন।
রামস্বরূপ লাম্বা

রামস্বরুপ লাম্বা থেকে একজন ভারতীয় রাজনীতিবিদ। তিনি ভারতীয় জনতা পার্টির একজন সদস্য হিসাবে রাজস্থান বিধানসভায় রাজস্থানের নাসিরাবাদ বিধানসভা আসনের প্রতিনিধিত্ব করেছেন।
শেরিং ওয়াংদি লেপচা

শেরিং ওয়াংদি লেপচা হলেন সিকিমের সিকিম ডেমোক্রেটিক ফ্রন্টের একজন রাজনীতিবিদ। তিনি ২০০৯ এবং ২০১৪ সালে সিকিম বিধানসভা নির্বাচনে লাচেন-মাঙান আসন থেকে সিকিম ডেমোক্র্যাটিক ফ্রন্টের প্রার্থী হিসাবে নির্বাচিত হয়েছিলেন। তিনি ২০১৪ থেকে ২০১৮ সাল পর্যন্ত পবন চামলিংয়ের পঞ্চম মন্ত্রকের বন, পরিবেশ ও বন্যজীবন ব্যবস্থাপনা, খনি, খনিজ ও ভূতত্ত্ব এবং বিজ্ঞান ও প্রযুক্তি মন্ত্রী ছিলেন।
বাবু জান্দেল

বাবু জান্দেল একজন ভারতীয় রাজনীতিবিদ। তিনি ভারতীয় জাতীয় কংগ্রেসের পার্টির একজন সদস্য এবং শিউপুরের প্রতিনিধিত্ব করেন।
শিগার নদী

শিগার নদী () উত্তর পাকিস্তানের পর্বতময় বালতিস্তানে অবস্থিত একটি নদী। নদীটি বালতোরো হিমবাহ ও বিয়াফো হিমবাহ-এর গলিত পানি থেকে উৎপন্ন হয়েছে। নদীটি শিগার উপত্যকার মধ্যে দিয়ে প্রবাহিত হয়েছে। এই নদীটি সিন্ধু নদের একটি উপনদী এবং স্কার্দু উপত্যকায় সিন্ধু নদের সাথে মিলিত হয়েছে।
লালসাবিয়া

শ্রী লালসাবিয়া মিজোরামের একজন ভারতীয় রাজনীতিবিদ। ১৯৫২ সালের এপ্রিল অনুষ্ঠিত প্রথম সাধারণ নির্বাচনে তিনি মিজোরামের প্রথম প্রধান নির্বাহী সদস্য (সিইএম) ছিলেন। তিনি স্বতন্ত্র রাজনীতিবিদ হিসাবে ভারতীয় সংসদের উচ্চ কক্ষেররাজ্যসভায় নির্বাচিত হয়েছিলেন এবং ১৯৭৮ থেকে ১৯৮৪ পর্যন্ত দায়িত্ব পালন করেছিলেন। 
তার এক ছেলে ও ৫ মেয়ে রয়েছে।
জগদিসান মোহনদাস কুমারাপ্পা

ডঃ জগদিসান মোহনদাস কুমারাপ্পা (১৮৮৬ –১৯৫৭) ছিলেন একজন ভারতীয় লেখক এবং সংসদ সদস্য। তিনি ১৯৫২ সালে রাজ্যসভায় মনোনীত হন এবং ৩ এপ্রিল ১৯৫২ থেকে ২ এপ্রিল ১৯৫৪ পর্যন্ত রাজ্যসভার সদস্য ছিলেন।
১৮৮৬ সালের ১৬ এপ্রিল জন্মগ্রহণ করেন। তিনি শ্রী এসডি কর্নেলিয়াস এবং শ্রীমতি রত্নম আপাস্বামীর পুত্র। তিনি বিএ (ওহাইও) এবং এমএ (হার্ভার্ড), এসটিবি (বোস্টন), এমএ, পিএইচডি, (কলম্বিয়া) করেছেন। তিনি কয়েকটি বই লিখেছেন।
১৯৫৭ সালের ১৮ নভেম্বর তিনি মৃত্যুবরণ করেন।
লাবুআইয়া

শ্রী লাবুআইয়া মিজোরামের একজন রাজনীতিবিদ।
তিনি ভারতীয় জাতীয় কংগ্রেস দল থেকে রাজ্যসভায় (ভারতের সংসদের উচ্চ সভায়) নির্বাচিত হয়েছিলেন। তিনি ১৯৭২–১৯৭৮ সাল পর্যন্ত দায়িত্ব পালন করেছিলেন।
লালমিংথাঙ্গা

পু লালমিংথাঙ্গা (জন্ম: ৩ জুন ১৯৪০) একজন ভারতীয় রাজনীতিবিদ, যিনি মিজোরাম পিপলস কনফারেন্সের প্রধান, ভারতের মিজোরাম রাজ্যের একটি স্বীকৃত রাজনৈতিক দল। তিনি মিজোরাম বিধানসভার সদস্যও ছিলেন।
ললিতা রবীশ

ললিতা রবিশ (কন্নড়: ಲಲಿತಾ ರವೀಶ್; অন্য বানান ললিতা রবীশ) একজন ভারতীয় রাজনীতিবিদ এবং ভারতের কর্ণাটক রাজ্যের তুমকুরের বর্তমান মেয়র। তিনি জনতা দল (ধর্মনিরপেক্ষ)-এর রাজনীতিবিদ।
২০১৫ সালের জানুয়ারিতে তুমকুরু সিটি পৌর কর্পোরেশন নির্বাচনে তিনি মেয়র নির্বাচিত হয়েছিলেন। ভারতীয় জনতা পার্টি থেকে রূপা ডেপুটি মেয়র নির্বাচিত হয়েছিলেন।
জি কুচেলার

জি কুচেলার ছিলেন দ্রাবিড় মুনেত্র কড়গমের (ডিএমকে) একজন ভারতীয় রাজনীতিবিদ, যিনি ১৯৬১ থেকে ১৯৬৩ সাল পর্যন্ত মাদ্রাজের মেয়র হিসাবে দায়িত্ব পালন করেছিলেন। তিনি দলিত সম্প্রদায়ের ছিলেন।
রাহুল কুল

রাহুল সুভাষ কুল হলেন রাহু, দৌন্দ, পুনে মহারাষ্ট্রের একজন রাজনীতিবিদ। তিনি ২০১৪ সালে মহারাষ্ট্র বিধানসভা নির্বাচনে দৌন্দ নির্বাচনী এলাকা থেকে রাষ্ট্রীয় সমাজ পক্ষের প্রার্থী হিসাবে নির্বাচিত হয়েছিলেন ২০১২ বিধানসভা নির্বাচনে তিনি আবার প্রতিদ্বন্দ্বী এনসিপি রমেশ থোরাটের বিপক্ষে বিজেপির প্রার্থী হিসাবে জিতেছিলেন। তাঁর প্রয়াত পিতা সুভাষ কুল দৌন্দের তিনবারের বিধায়ক ছিলেন এবং তাঁর মা রঞ্জনা কুল দৌন্দের এক বারের বিধায়ক ছিলেন। ২০১৪ সালের সাধারণ নির্বাচনে রমেশ থোরাটের বিরুদ্ধে তিনি তার মাকে সফল করে তোলেন। 
সমর্থকদের সাথে ভ্রাতৃত্বপূর্ণ সম্পর্কের কারণে তাঁর অনুসারীরা সাধারণত তাকে 'দাদা' (বড় ভাই) বলে ডাকে।
প্রমোদ কুড়িল

প্রমোদ কুড়িল (জন্ম: ১২ সেপ্টেম্বর ১৯৬৬, দিল্লিতে) উত্তর প্রদেশের এক ভারতীয় রাজনীতিবিদ, যিনি বহুজন সমাজ পার্টির অন্তর্ভুক্ত ছিলেন।
তিনি উত্তর প্রদেশ থেকে ২০১০-২০১২ পর্যন্ত রাজ্যসভার সদস্য ছিলেন।
সোডিয়াম ব্রোমাইড

সোডিয়াম ব্রোমাইড একটি অজৈব যৌগ যার রাসায়নিক সংকেত NaBr। এটি উচ্চ গলনাঙ্ক বিশিষ্ট সাদা, স্ফটিকাকার পদার্থ যা সোডিয়াম ক্লোরাইডের মতো দেখতে। এটি ব্রোমাইড আয়নের উৎস হিসেবে বহুল ব্যবহৃত পদার্থ এবং এর অনেক ব্যবহার রয়েছে।
সোডিয়াম ক্লোরাইড (NaCl), সোডিয়াম ফ্লোরাইড (NaF) এবং সোডিয়াম আয়োডাইড (NaI)-এর মতো সোডিয়াম ব্রোমাইডও একই আকারের কেলাস গঠন করে। এর অনার্দ্র লবণ ৫০.৭ ডিগ্রি সেলসিয়াসের উপরে কেলাসিত হয়। তবে এর দুই অণু জলবিশিষ্ট কেলাসিত লবণটি (NaBr·2HO) ৫০.৭ ডিগ্রি সেলসিয়াসের নিচে জলীয় দ্রবণ থেকে কেলাস গঠন করে।
হাইড্রোজেন ব্রোমাইডের সাথে সোডিয়াম হাইড্রক্সাইড-এর বিক্রিয়া করে সোডিয়াম ব্রোমাইড উৎপন্ন করা হয়।
সোডিয়াম ব্রোমাইড ব্রোমিনের উৎস হিসাবে ব্যবহার করা যেতে পারে। সোডিয়াম ব্রোমাইডের জলীয় দ্রবণে ক্লোরিন গ্যাস পাঠিয়ে ব্রোমিন তৈরি করা যেতে পারে:
2NaBr + Cl → Br + 2NaCl
শিল্পক্ষেত্রে সোডিয়াম ব্রোমাইড সবচেয়ে কার্যকর অজৈব ব্রোমাইড হিসেবে ব্যবহৃত হয়। যেখানে ক্ষেত্রে নির্বাচিত জারণ ( Selective oxidation ) দরকার ( TEMPO-mediated জারণ) সেখানে জারণ বিক্রিয়াতে অনুঘটক হিসাবেও ব্যবহৃত হয়।
উনিশ শতকের শেষের দিকে এবং বিশ শতকের গোড়ার দিকে সোডিয়াম ব্রোমাইড নিদ্রাকারক, খিঁচুনি-রোধক ( অ্যান্টিকনভালস্যান্ট ) এবং ঘুমের ওষুধ ( সিডেটিভ ) হিসাবে ব্যাপকভাবে ব্যবহার করা হয়েছে। এর কার্যকারিতার মূলে রয়েছে ব্রোমাইড আয়ন। এই কারণে পটাশিয়াম ব্রোমাইডও সমান কার্যকর। ১৯৭৫ সালে, ব্রোমাইডের বিষক্রিয়ার কারণে মার্কিন যুক্তরাষ্ট্রে ব্রোমো-সেল্টজার ( Bromo-Seltzer ) নামে ওষুধটি সরানো হয়েছিল। 
জৈব সংশ্লেষণে অন্যান্য ব্রোমাইড যৌগ প্রস্তুত করার জন্য সোডিয়াম ব্রোমাইড ব্যাপকভাবে ব্যবহৃত হয়। অ্যালকাইল ক্লোরাইডগুলিকে আরও বিক্রিয়াশীল অ্যালকাইল ব্রোমাইডে রূপান্তরিত করতেও এর ব্যবহার রয়েছে:
NaBr + RCl → RBr + NaCl (R = অ্যালকাইল মূলক)
আগে ফটোগ্রাফিতে আলোকসক্রিয় সিলভার ব্রোমাইড লবণ প্রস্তুত করার জন্য সোডিয়াম ব্রোমাইড ব্যাপক ভাবে ব্যবহার হতো। বর্তমানে ডিজিটাল ফটোগ্রাফির জনপ্রিয়তায় এর প্রয়োজন বড়ই কম।
সোডিয়াম ব্রোমাইড জীবাণুনাশক হিসাবে ক্লোরিন-এর সাথে একত্রে স্নানাগার এবং সুইমিং পুলে ব্যবহৃত হয়।
জলে সোডিয়াম ব্রোমাইডের উচ্চ দ্রবণীয়তার কারণে ( প্রতি লিটারে ৯৪৩.২ গ্রাম,২৫ ডিগ্রি সেলসিয়াস তাপমাত্রায় ) তেল কূপগুলিতে ঘন ড্রিলিং তরল প্রস্তুত করতে সোডিয়াম ব্রোমাইড ব্যবহার করা হয়। এক্ষেত্রে ড্রিলিং এর সময় তরল স্তম্ভে উদ্ভ‌ূত সম্ভাব্য অতিরিক্ত চাপকে প্রতিরোধ করতে ব্যবহার হয়।
নারায়ণপুর পৌরসভা

নারায়ণপুর পৌরসভা বাংলাদেশের চাঁদপুর জেলার মতলব দক্ষিণ উপজেলার অন্তর্গত একটি পৌরসভা।
নারায়ণপুর পৌরসভার আয়তন ৯.২ বর্গ কিলোমিটার (২,২৭৩ একর)।
নারায়ণপুর পৌরসভার মোট জনসংখ্যা ৪৯,০৬৮ জন। এর মধ্যে পুরুষ ২৪,৫০০ জন এবং মহিলা ২৪,৫৬৮ জন। মোট পরিবার ৬,৫৪৫টি। লোক সংখ্যার ঘনত্ব ৬,২৯১ (প্রতি বর্গ কিলোমিটারে)। মোট ভোটার সংখ্যা ২১,৯৭১ জন (পুরুষ-১০,৪৯০ জন এবং মহিলা-১১,৪৮১ জন)।
মতলব দক্ষিণ উপজেলার পূর্বাংশে নারায়ণপুর পৌরসভার অবস্থান। এ পৌরসভার উত্তরে নায়েরগাঁও দক্ষিণ ইউনিয়ন, পশ্চিমে খাদেরগাঁও ইউনিয়ন ও উপাদী উত্তর ইউনিয়ন, দক্ষিণে হাজীগঞ্জ উপজেলার দ্বাদশ গ্রাম ইউনিয়ন ও কালচোঁ উত্তর ইউনিয়ন এবং পূর্বে কচুয়া উপজেলার কাদলা ইউনিয়ন ও সহদেবপুর পশ্চিম ইউনিয়ন অবস্থিত।
চাঁদপুর জেলার অন্তর্গত মতলব দক্ষিণ উপজেলার নারায়ণপুর ইউনিয়ন পরিষদের ২৪টি মৌজা নিয়ে ২০১০ সালের ১৫ জুলাই পৌরসভা ঘোষণা করে স্থানীয় সরকার মন্ত্রণালয়। ২০১৩ সালের ৩০ এপ্রিল মন্ত্রণালয় এ পৌরসভার গেজেট প্রকাশ করে উপজেলা নির্বাহী কর্মকর্তাকে প্রশাসক হিসেবে নিয়োগ দেওয়া হয়। কিন্তু পৌরসভার বৈধতা চ্যালেঞ্জ করে তৎকালীন ইউপি চেয়ারম্যান জহিরুল মোস্তফা তালুকদার হাইকোর্টে রিট আবেদন করেন। ফলে উচ্চ আদালত একই বছরের ২ মে দুই মাসের জন্য এবং পরে ১৪ জুলাই অনির্দিষ্টকালের জন্য পৌরসভার কার্যক্রমের ওপর স্থগিতাদেশ দেন। এছাড়া ইউপি চেয়ারম্যান এবং দুই ইউপি সদস্যসহ মোট আটজনের বিরুদ্ধে পৌরসভার ভিত্তিপ্রস্তর ভাঙার অভিযোগ এনে মামলা করা হলে চেয়ারম্যান ও দুই সদস্য আত্মগোপন করেন। ফলে ইউনিয়ন পরিষদের কার্যক্রমও বন্ধ হয়ে যায়। তবে স্থানীয় সরকার মন্ত্রণালয় এবং আদালতের নির্দেশ অনুসারে পৌরসভা বাতিল করে ইউনিয়ন পরিষদ বহাল রাখা হয়েছে।
পরবর্তীতে ২০২১ সালের ১০ জানুয়ারি হাইকোর্ট বিভাগের বিচারপতি নাইমা হায়দার ও রাজিক আল জলিলের বেঞ্চে নারায়ণপুর পৌরসভা বহাল রাখার ব্যাপারে রায় দেয়া হয়।
মতলব দক্ষিণ উপজেলার ২টি পৌরসভার (মতলব পৌরসভা ও নারায়ণপুর পৌরসভা) মধ্যে অন্যতম একটি পৌরসভা হলো নারায়ণপুর পৌরসভা।
নারায়ণপুর পৌরসভায় ৯টি ওয়ার্ড (২৪ টি গ্রাম, ২৪ টি মৌজা) রয়েছে। এ পৌরসভার প্রশাসনিক কার্যক্রম মতলব দক্ষিণ থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।
নারায়ণপুর পৌরসভার সাক্ষরতার হার ৯৩%।
প্রুনাস র‌্যামবুরি

প্রুনাস র‌্যামবুরি ("Prunus ramburii") হলো রোজেসি পরিবারের একটি উদ্ভিদ-প্রজাতি। এটি স্পেনের স্থানিক বা এন্ডেমিক উদ্ভিদ। এটি আবাসস্থল সংকটের হুমকিতে রয়েছে।
প্রুনাস রিফ্লেক্সা

প্রুনাস রিফ্লেক্সা ("Prunus reflexa") হলো রোজেসি পরিবারের একটি উদ্ভিদ-প্রজাতি। এটি দক্ষিণ আমেরিকার স্থানীয় একটি উদ্ভিদ।
কে এম আলী আজম

কে এম আলী আজম একজন অবসরপ্রাপ্ত বাংলাদেশি সরকারি কর্মকর্তা। তিনি সর্বশেষ পিএসসির সদস্য হিসেবে দায়িত্ব পালন করেছেন। অবসরের পূর্বে তিনি সর্বশেষ জনপ্রশাসন মন্ত্রণালয়ের সিনিয়র সচিব হিসেবে দায়িত্ব পালন করেছেন। ইতিপূর্বে তিনি শ্রম ও কর্মসংস্থান মন্ত্রণালয় ও শিল্প মন্ত্রণালয়ের সচিব হিসেবে দায়িত্ব পালন দায়িত্ব পালন করেন।
কে এম আলী আজম বাগেরহাটের মোল্লাহাট উপজেলার উদয়পুর গ্রামে জন্মগ্রহণ করেন। তিনি বিবাহিত।
কে এম আলী আজম ২০ ডিসেম্বর ১৯৮৯ সালে বাংলাদেশ সিভিল সার্ভিসের প্রশাসন ক্যাডারের অষ্টম ব্যাচের সদস্য হিসেবে চাকুরিতে যোগদান করেন। চাকুরিজীবনে তিনি প্রশাসনের বিভিন্ন স্তরে সহকারী কমিশনার, উপজেলা নির্বাহী অফিসার, অতিরিক্ত জেলা ম্যাজিস্ট্রেটসহ উপজেলা ও জেলায় বিভিন্ন দায়িত্ব পালন করেন।
কমিশনার হিসেবে তিনি ঢাকা বিভাগে, মহাপরিচালক, প্রধানমন্ত্রীর কার্যালয়, জেলা প্রশাসক ও জেলা ম্যাজিস্ট্রেট হিসেবে চাঁপাইনবাবগঞ্জে ও সচিব হিসেবে ৫ আগস্ট ২০১৯ সাল থেকে ২৬ মে ২০২০ সাল পর্যন্ত শ্রম ও কর্মসংস্থান মন্ত্রণালয়ে দায়িত্ব পালন দায়িত্ব পালন করেন। তিনি শ্রম ও কর্মসংস্থান মন্ত্রণালয় ও শিল্প মন্ত্রণালয়ের সচিব হিসেবে দায়িত্ব পালন করেন। আলী আজম ১ নভেম্বর ২০২২ সালে সরকারি চাকুরি থেকে অবসর গ্রহণ করেন। আলী আজম ২ নভেম্বর ২০২২ হতে বাংলাদেশ সরকারি কর্ম কমিশনের (পিএসসি) সদস্য হিসেবে পরবর্তী ৫ বছরের জন্য দায়িত্ব গ্রহণ করেন।
তিনি ২০২৪ সালের ৮ অক্টোবর পিএসসির সদস্যপদ থেকে পদত্যাগ করেন।
এলুরু (গ্রামীণ)

এলুরু গ্রামীণ হলো ভারতের অন্ধ্র প্রদেশের পশ্চিম গোদাবরী জেলার এলুরু শহরের একটি আংশিক আউট গ্রোথ। এটি এলুরু রাজস্ব বিভাগের এলুরু মণ্ডলে অবস্থিত। এছাড়া এটি এলুরুর পৌরসভার একটি আসন।
এটি কোল্লেরু হ্রদের উত্তর দিকে অবস্থিত।
অন্ধ্র প্রদেশ রাজ্য সড়ক পরিবহন কর্পোরেশন এলুরু ও ভীমাবরম থেকে এলুরু গ্রামীণ পর্যন্ত বাস পরিবহন করে। এলুরু হলো নিকটবর্তী রেলওয়ে স্টেশন।
পুরনো সংসদ ভবন, নয়াদিল্লি

পুরনো সংসদ ভবন ভারতের সংসদের আসন। এটি রাষ্ট্রপতি ভবন থেকে ৭৫০ মিটার দূরত্বে সেন্ট্রাল ভিস্তাকে অতিক্রম করা সংসদ মার্গ বরাবর অবস্থিত; ভবনটি ইন্ডিয়া গেট, যুদ্ধের স্মৃতিস্তম্ভ, প্রধানমন্ত্রীর কার্যালয় ও আবাস, মন্ত্রিসভা ও ভারত সরকারের অন্যান্য প্রশাসনিক একক দ্বারা বেষ্টিত। এটিতে লোকসভা ও রাজ্যসভা রয়েছে, যা ভারতের দ্বিখণ্ডিত সংসদে যথাক্রমে নিম্ন ও উচ্চতর সদস্যদের প্রতিনিধিত্ব করে।
বিদ্যমান ভবনটি মোরেনার চৌসথ যোগিনী মন্দিরের অনুপ্রেরণায় নির্মিত এবং ১৯২৭ সালে ব্রিটিশ সাম্রাজ্যের অধীনে ইম্পেরিয়াল লেজিসলেটিভ কাউন্সিলের জন্য নির্মিত হয়। ভারতে ব্রিটিশ শাসনের অবসানের পরে, এটি ভারতের গণপরিষদ দ্বারা অধিগ্রহণ করা হয়, যা ১৯৫০ সালে ভারতের সংবিধান কার্যকর হওয়ার পরে ভারতের সংসদ হিসাবে পরিচিত হয়।
২০১০-এর দশকে, সেন্ট্রাল ভিস্তা পুনর্নির্মাণ এবং ২০২৪ সালে সমাপ্তির প্রত্যাশায় একটি কর্মসূচী শুরু করায় বেশ কয়েকটি প্রশাসনিক ভবন পুনর্নির্মাণ বা স্থানান্তর করার জন্য একটি প্রস্তাব উত্থাপন করা হয়। যেহেতু ভারত তার সংসদের সদস্যপদ সম্প্রসারণের লক্ষ্য নিয়েছে, সেই কারণে নতুন সংসদ ভবনটি অধিক আসনবিধানের জন্য ১,৩৫০ জন সদস্য আসন বিশিষ্ট হবে। ২৮ মে ২০২৩-এ প্রধানমন্ত্রী নরেন্দ্র মোদী নতুন সংসদ ভবনটি উদ্বোধন করেছেন।
মূলত হাউস অব পার্লামেন্ট হিসাবে ডাকা হয়, ব্রিটিশ স্থপতি স্যার এডউইন লুটিয়েনস ও স্যার হারবার্ট বেকার ব্রিটিশ ভারতের জন্য একটি নতুন প্রশাসনিক রাজধানী শহর নির্মাণের বৃহত্তর ম্যান্ডেটের অংশ হিসাবে ১৯১২-১৯১৩ সালে ভবনটির নকশা করেন। সংসদ ভবনের নির্মাণকাজ ১৯২২ সালে শুরু হয় এবং এর কাজ ১৯২৭ সালে সমাপ্ত হয়।
পুরনো সংসদ ভবনের উদ্বোধনী অনুষ্ঠানটি ১৯২৭ সালের ১৮ জানুয়ারি গভর্নর-জেনারেল লর্ড আরউইন দ্বারা সঞ্চালিত হয়, যা তৎকালীন সময়ে ইম্পেরিয়াল আইন পরিষদ স্থাপন করে।
আরও স্থানের চাহিদার কারণে ১৯৫৬ সালে কাঠামোর সাথে দুটি তলা যুক্ত করা হয়।
২০০৬ সালে খোলা সংসদ জাদুঘরটি সংসদীয় গ্রন্থাগারের ভবনে পুরনো সংসদ ভবনের পাশেই দাঁড়িয়ে আছে।
বাইরের পরিধিটি বৃত্তাকার, বাইরে ১৪৪ টি কলাম বা স্তম্ভ রয়েছে। ভবনের কেন্দ্রে বৃত্তাকার কেন্দ্রীয় চেম্বার রয়েছে এবং এই চেম্বারের চারপাশে তিনটি অর্ধবৃত্তাকার হল রয়েছে, যা চেম্বার অফ প্রিন্সেস (বর্তমানে গ্রন্থাগার হল হিসাবে ব্যবহৃত হয়), রাজ্য কাউন্সিল (বর্তমানে রাজ্যসভার জন্য ব্যবহৃত হয়) এবং কেন্দ্রীয় আইনসভার (এখন লোকসভার জন্য ব্যবহৃত হয়) অধিবেশনগুলির জন্য নির্মিত হয়েছিল। ভবনটি চারপাশে বিশাল উদ্যান দ্বারা বেষ্টিত এবং পরিধিটি বেলেপাথরের রেলিং (জালি) দ্বারা ঘিরে দেওয়া হয়েছে।
পুরানো কাঠামোর স্থায়িত্বের উদ্বেগের কারণে বিদ্যমান কমপ্লেক্সটি প্রতিস্থাপনের জন্য একটি নতুন সংসদ ভবনের প্রস্তাব ২০১০-এর দশকের গোড়ার দিকে উত্থিত হয়। বর্তমান ভবনের বেশ কয়েকটি বিকল্প প্রস্তাব দেওয়ার জন্য একটি কমিটি ২০১২ সালে তৎকালীন লোকসভার অধ্যক্ষ (স্পিকার) মীরা কুমার গঠন করেন। বর্তমান ভবন ৯৩ বছরের পুরানো একটি কাঠামো, হাউজের সদস্য ও তাদের কর্মীদের স্থানের অপ্রতুলতা এবং কাঠামোগত সমস্যায় ভুগছে বলে মনে করা হচ্ছে। যদিও ভবনটি ঐতিহ্যের কারণে সুরক্ষিত করা দরকার।
সংসদ ভবনে ২০০১ সালের ১৩ ডিসেম্বর লস্কর-ই-তৈয়বা এবং জইশ-ই-মুহাম্মদের পাঁচজন সন্ত্রাসী আক্রমণ করে। এই ঘটনাতে সকল হামলাকারী ছাড়াও ছয়জন সামরিক কর্মকর্তা এবং একজন বেসামরিক নাগরিক নিহত হয়।
আর্মেনিয়া জাতীয় ফুটবল দল

আর্মেনিয়া জাতীয় ফুটবল দল () হচ্ছে আন্তর্জাতিক ফুটবলে আর্মেনিয়ার প্রতিনিধিত্বকারী পুরুষদের জাতীয় দল, যার সকল কার্যক্রম আর্মেনিয়ার ফুটবলের সর্বোচ্চ নিয়ন্ত্রক সংস্থা আর্মেনীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯২ সাল হতে ফুটবলের সর্বোচ্চ সংস্থা ফিফার এবং একই সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৯২ সালের ১৪ই অক্টোবর তারিখে, আর্মেনিয়া প্রথমবারের মতো আন্তর্জাতিক খেলায় অংশগ্রহণ করেছে; আর্মেনিয়ার ইয়েরেভানে অনুষ্ঠিত আর্মেনিয়া এবং মলদোভার মধ্যকার উক্ত ম্যাচটি ০–০ গোলে ড্র হয়েছে।
"হাভাকাকান" নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় আর্মেনিয়ার রাজধানী ইয়েরেভানে অবস্থিত। বর্তমানে এই দলের ম্যানেজারের দায়িত্ব পালন করছেন হোয়াকিন কাপারোস এবং অধিনায়কের দায়িত্ব পালন করছেন তামবভের রক্ষণভাগের খেলোয়াড় ভারাজদাত হারোয়ান।
আর্মেনিয়া এপর্যন্ত একবারও ফিফা বিশ্বকাপ এবং উয়েফা ইউরোপীয় চ্যাম্পিয়নশিপে অংশগ্রহণ করতে পারেনি।
সার্গিস হোভসেপিয়ান, রোমান বেরেজোভস্কি, হেনরিখ মখিতারিয়ান, ইয়ুরা মোভসিসিয়ান এবং গেভর্গ গাজারিয়ানের মতো খেলোয়াড়গণ আর্মেনিয়ার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১৪ সালের ফেব্রুয়ারি মাসে প্রকাশিত র‌্যাঙ্কিংয়ে আর্মেনিয়া তাদের ইতিহাসে সর্বোচ্চ অবস্থান (৩০তম) অর্জন করে এবং ১৯৯৪ সালের জুলাই মাসে প্রকাশিত র‌্যাঙ্কিংয়ে তারা ১৫৯তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে আর্মেনিয়ার সর্বোচ্চ অবস্থান হচ্ছে ৬৫তম (যা তারা ২০১৪ সালে অর্জন করেছিল) এবং সর্বনিম্ন অবস্থান হচ্ছে ১২৬। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
মণ্ডিয়ালী ভাষা

মণ্ডিয়ালী ভাষা (টাকরী: ) পশ্চিমা পাহাড়ী ভাষাগোষ্ঠীর অন্তর্ভুক্ত একটি ভাষা, যা মূলত উত্তর ভারতের হিমাচল প্রদেশ রাজ্যের মণ্ডী জেলার মণ্ডী উপত্যকা তথা মণ্ডী শহরকে কেন্দ্র করে বসবাসকারী জনগোষ্ঠীর ভাষা৷ ইউনেস্কো এই ভাষাটিকে ভারতের অধিকতর বিপন্ন ভাষাগুলির তালিকাভুক্ত করেছে৷ তথ্য অনুসারে ১৯৬১ থেকে ২০০১ খ্রিস্টাব্দের মধ্যে মণ্ডিয়ালী ভাষাভাষীর সংখ্যা ২১ শতাংশ হ্রাস পেয়েছে৷
এই ভাষাটির কাংড়া জেলার কথ্য ভাষা কাংড়ির যথেষ্ট মিল রয়েছে৷ পাহাড়ি ভাষাগুলির চম্বিয়ালী প্রকারটি পৃথক ভাষা হিসাবে পরিগণিত হলেও মণ্ডিয়ালীর সাফে ৯০-৯৫% মিল পাওয়া যায়৷ উভয়ের মধ্যে যথেষ্ট পারস্পরিক বোধগম্যতা রয়েছে৷
প্রাথমিক সার্ভে অনুসারে এটা স্পষ্ট হয় যে এই ভাষার সাথে কাংড়ি ভাষার যথেষ্ট মিল রয়েছে। মণ্ডী জেলারদক্ষিণ-পূর্ব দিকে বসবাসরত লোকজন ব্যতীত প্রায় সকলেই কাংড়ি ভাষা বুঝতে পারেন। প্রমিত মণ্ডিয়ালী ভাষা বলা হয় মণ্ডী উপত্যকার উত্তরে যোগীন্দরনগর থেকে দক্ষিণে সুন্দরনগর অবধি। পাহাড়ি মণ্ডিয়ালী উত্তরে রাবোত থেকে পূর্ব দিকে উহ্ল নদী উপত্যকা পর্যন্ত৷ এই উপভাষাটি প্রমিত মণ্ডিয়ালী থেকে সামান্য ভিন্ন এবং মণ্ডিয়ালী কুলুবী ভাষার মধ্যবর্তী৷ দক্ষিণ-পূর্ব দিকের মণ্ডিয়ালীর সাথে মিল রয়েছে মহাসু পাহাড়ী ভাষার৷ পশ্চিম দিকে সর্কাঘাট অঞ্চলের মণ্ডিয়ালীও প্রমিত থেকে সামান্য পৃথক এবং বিলাসপুরী ভাষার সাথে কিছুটা মিল রয়েছে৷ মণ্ডিয়ালীর সাথে আভিধানিকভাবে কাংড়ির পালমপুরি উপভাষার ৮৯% ও চম্বিয়ালী ভাষার ৮৩% মিল রয়েছে৷
মণ্ডিয়ালী ভাষার জন্য ব্যবহৃত মূল লিপি হলো টাকরী লিপির একটি বিশেষ স্থানীয় প্রকার, যা মণ্ডিয়ালী লিপি নামে পরিচিত৷
মণ্ডিয়ালী ভাষাভাষী লোক মূলত মণ্ডিয়ালী উপত্যকায় সীমাবদ্ধ৷ ২০১১ খ্রিস্টাব্দের জনগণনা অনুযায়ী ভারতে মণ্ডিয়ালী ভাষাভাষীর সংখ্যা ৬,২২,৫৯০ জন, যেখানে ২০০১ খ্রিস্টাব্দে এই জনসংখ্যা ছিলো ৬,১১,৯৩০ জন৷ জন সচেতনতার অভাবে যথেষ্ট সংখ্যক লোক নিজেদের হিন্দি এবং পাহাড়ী ভাষা (পাহাড়ি মূলত হিমাচলের ভাষাগুলিকে একত্রিত করতে কেন্দ্রীয় সরকার প্রবর্তিত নাম) বলে উল্লেখ করেছেন৷
মণ্ডিয়ালী ভাষাটি সাধারণভাবে পাহাড়ি অথবা হিমাচলি ভাষা নামে পরিচিত। তবে কারো কারো মতে বৃহত্তর পাঞ্জাবির ডোগরি ভাষার একটি উপভাষা। এই ভাষাটি কোন সরকারি পদমর্যাদা নেই এবং এটি বর্তমানে হিন্দি ভাষার একটি উপভাষা হিসেবে পরিগণিত হয়। ইউনেস্কোর তথ্য অনুসারে এই ভাষাটি বিপন্ন ভাষার তালিকাভুক্ত, অর্থ অধিকাংশ মণ্ডিয়ালী ভাষাভাষী শিশুরা নিজের মাতৃভাষায় প্রাথমিক শিক্ষালাভে অক্ষম।
ভারতের সংবিধানের অষ্টম তফসিলে পাহাড়ী হিমাচলি ভাষাগুলির অন্তর্ভুক্তির জন্য ২০১০ খ্রিস্টাব্দে সিংহভাগ সম্মতিতে বিষয়টি রাজ্য বিধানসভায় উপস্থাপিত হয়৷ ছোটো ছোট সংস্থাগুলির দাবীকে বাদ দিতে সরকারীভাবে বিশেষ ঐই ভাষাগুলি সংরক্ষণ ও মান্যতা দানের কোনো বড় পদক্ষেপ নেওয়া হয় নি৷ রাজনৈতিক প্রভাবে ভাষাগুলির অধিকাংশের সাথেই হিন্দি ভাষাগোষ্ঠীর কোনরূপ পারস্পরিক সম্পর্ক না থাকলেও পাহাড়ি এই ভাষাগুলি হিন্দি ভাষার অন্তর্গত একেকটি উপভাষা হয়ে রয়েছে৷ সরকারী মান্যতা প্রাপ্ত ডোগরি ভাষার সহিত এর মিল রয়েছে৷
বিমল বোরা

বিমল বোরা আসামের ভারতীয় জনতা পার্টির রাজনীতিবিদ। তিনি ২০১৬ সালে টিংখং আসন থেকে আসাম বিধানসভা নির্বাচনে নির্বাচিত হয়েছিলেন।
ইন্দ্রমনি বোরা

ইন্দ্রমনি বোরা (১৯ ফেব্রুয়ারি ১৯৩৮ - ২৮ ডিসেম্বর ২০১৯) একজন ভারতীয় রাজনীতিবিদ এবং ভারতীয় জনতা পার্টির সদস্য ছিলেন। তিনি আসাম থেকে রাজ্যসভার সদস্য নির্বাচিত হয়েছিলেন।
উৎপল বোরাহ

উৎপল বোরাহ আসামের ভারতীয় জনতা পার্টির রাজনীতিবিদ। তিনি ২০১৬ সালে গোহপুর আসন থেকে আসাম বিধানসভা নির্বাচনে নির্বাচিত হয়েছিলেন।
রাজেন বোরঠাকুর

রাজেন বোরঠাকুর (১৯৬৫ - ১০ ডিসেম্বর ২০১৯) একজন ভারতীয় রাজনীতিবিদ ছিলেন। তিনি ভারতীয় জনতা পার্টির সদস্য হিসেবে ২০১৯ মধ্যবর্তী নির্বাচনে রংপাড়া আসন থেকে আসাম বিধানসভায় নির্বাচিত হন। পল্লব লোকন দাস সংসদে নির্বাচিত হওয়ার কারণে উপনির্বাচনের ঘটনা ঘটে। পূর্বে তিনি ভারতীয় জাতীয় কংগ্রেসে ছিলেন।
ডিম্বেশ্বর দাশ

ডিম্বেশ্বর দাশ আসামের ভারতীয় জনতা পার্টির রাজনীতিবিদ। তিনি রাহা আসন থেকে ২০১৬ সালে আসাম বিধানসভা নির্বাচনে নির্বাচিত হয়েছিলেন। 
১৯ জানুয়ারি ২০১৭, দাসের গাড়ি অফিসে যাওয়ার পথে নগাঁও জেলার এক ইঞ্জিনিয়ার দ্বারা বাধা দেওয়া হয়েছিল। ইঞ্জিনিয়ারকে দাসের পা ছুয়ে ঘটনার জন্য ক্ষমা চাইতে হয়েছিল।
দ্বারকানাথ দাস

দ্বারকা নাথ দাস একজন ভারতীয় রাজনীতিবিদ। ১৯৯১ ও ১৯৯৬ সালে তিনি আসামের করিমগঞ্জ থেকে ভারতীয় সংসদের নিম্নকক্ষ লোকসভায় নির্বাচিত হয়েছিলেন। তিনি ভারতীয় জনতা পার্টির অন্তর্ভুক্ত।
বিজয় মালাকার

বিজয় মালাকার একজন ভারতীয় রাজনীতিবিদ। তিনি ভারতীয় জনতা পার্টির সদস্য হিসেবে ২০১৯ মধ্যবর্তী নির্বাচনে রাতাবাড়ী আসন থেকে আসাম বিধানসভায় নির্বাচিত হয়েছিলেন। কৃপনাথ মল্লা সংসদে নির্বাচিত হওয়ার কারণে উপনির্বাচনের ঘটনা ঘটে।
শম্ভু সিং মল্ল

শম্ভু সিং মাল্লা আসামের ভারতীয় জনতা পার্টির রাজনীতিবিদ। তিনি ১৯৯৬ ও ২০০৬ সালে রাতাবাড়ি আসন থেকে আসাম বিধানসভা নির্বাচনে নির্বাচিত হয়েছিলেন।
চিত্তেন্দ্র নাথ মজুমদার

চিত্রেন্দ্র নাথ মজুমদার ভারতের আসামের ভারতীয় জনতা পার্টির একজন রাজনীতিবিদ। তিনি ১৯৯১ সালে হাইলাকান্দি আসন থেকে আসাম বিধানসভা নির্বাচনে নির্বাচিত হয়েছিলেন।
শিবু মিশ্র

শিবু মিশ্রা আসামের ভারতীয় জনতা পার্টির রাজনীতিবিদ। তিনি লামডিং আসন থেকে ২০১৬ সালে আসাম বিধানসভা নির্বাচনে নির্বাচিত হয়েছিলেন।
টিচিং ও ট্রেনিং পেট হাসপাতাল ও রিসার্চ সেন্টার

টিচিং ও ট্রেইনিং পেট হাসপাতাল ও রিসার্চ সেন্টার, ঢাকার পূর্বাচলে অবস্থিত একটি প্রাণি হাসপাতাল। এটি বাংলাদেশের প্রথম কোন প্রাণি হাসপাতাল যা শুধুমাত্র পশুপাখির জন্য উৎসর্গ করে বানানো। এখানে মানুষের হাসপাতালের মতো সবরকম সুযোগ-সুবিধা রয়েছে। এই হাসপাতালটি চিকিৎসা সেবা প্রদানের পাশাপাশি গবেষণা কার্যক্রমও পরিচালনা করে। এটি পরিচালনা করছে চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়।
ঢাকার পূর্বাচল এলাকার মধ্যে প্রায় ২২ কাঠা জমির ওপর এই হাসপাতালটি তৈরি করা হয়েছে। ঢাকার মূল শহর থেকে এর দুরত্ব খুব একটা বেশি না।
২০১৮ সালের ২৮ অক্টোবর তৎকালীন শিক্ষামন্ত্রী নুরুল ইসলাম নাহিদ একটি অনুষ্ঠানের মাধ্যমে হাসপাতালটি উদ্বোধন করেন।
এখানে মেডিসিন, সার্জারি, স্ত্রীরোগ ও প্রসূতি এবং রেডিওলজি এবং ইমেজিং ইউনিট রয়েছে। এখানে আরও আছে ডিজিটাল এক্স-রে, আল্ট্রা-সোনোগ্রাম, এনেস্থেশিয়া এবং অপারেশন থিয়েটারের সুবিধা। আছে জরুরি বিভাগও। কোন পশুপাখির অবস্থা মুমূর্ষ হলে তাকে কয়েকদিন ভর্তিও রাখা যাবে এখানে। এর জন্য আছে পাঁচটি শয্যা। এখানে চিকিৎসা দেও্যার জন্য থাকবেন তিনজন প্রভাষক, দুইজন ভেটেরিনারি সার্জন, তিনজন ড্রেসার এবং ইন্টার্ন ডাক্তাররা।
পশুপাখির সেবা প্রদান করাই এই হাসপাতালের মূল উদ্দেশ্য। তবে ইন্টার্নশিপ প্রোগ্রামে থাকা ভেটেরিনারি ডাক্তার এবং ভেটেরিনারি পাশ করা ডাক্তাররা এখানে হাতে কলমে শিখতে পারবেন। এটি ঢাকায় তৈরি করার আরেকটি উদ্দেশ্য ছিল ঢাকা শহরে প্রচুর মানুষ পশু পালন করে, কিন্তু মানসম্মত হাসতাপাল সেখানে নেই। বিশেষ করে বিদেশীরা তাদের পশু নিয়ে ঝামেলায় পড়েন। তাই এটি ঢাকা শহরের কাছেই স্থাপন করা হয়েছে। এছাড়া সিভাসুর অনেক শিক্ষার্থী ভারত, যুক্তরাষ্ট্রে ইন্টার্নশিপ প্রোগ্রামে যায়। এই হাসপাতালে অনেকেই তাদের ইন্টার্নশিপ প্রোগ্রাম সম্পন্ন করতে পারবেন। এছাড়া বাইরের বিশ্ববিদ্যালয় থেকে এসেও এখানে ইন্টার্নশিপ করার সুযোগ রয়েছে।
দিলীপ মোরান

দিলীপ মোরান ২০১১ থেকে ২০১৬ সাল পর্যন্ত ভারতের ডুম ডুমা আসন থেকে বিধানসভার সদস্য ছিলেন। তিনি ভারতীয় জনতা পার্টির অন্তর্ভুক্ত।
যোগেন মোহন

জোগেন মোহন আসামের ভারতীয় জনতা পার্টির রাজনীতিবিদ। তিনি ২০১৬ সালে মহামারা আসন থেকে আসাম বিধানসভা নির্বাচনে নির্বাচিত হয়েছিলেন।
চক্রধর গগৈ

চক্রধর গোগোই আসামের ভারতীয় জনতা পার্টির রাজনীতিবিদ। তিনি ২০১৬ সালে মরন আসন থেকে আসাম বিধানসভা নির্বাচনে নির্বাচিত হয়েছিলেন।
তেরশ গোয়ালা

তেরশ গোয়ালা হলেন আসামের ভারতীয় জনতা পার্টির রাজনীতিবিদ। তিনি ২০১৬ সালে দুলিয়াজন আসন থেকে আসাম বিধানসভা নির্বাচনে নির্বাচিত হয়েছিলেন।
বীর ভদ্র হগের

বীর ভদ্র হগের আসামের ভারতীয় জনতা পার্টির রাজনীতিবিদ। তিনি ২০১৬ সালে হাফলং আসন থেকে আসাম বিধানসভা নির্বাচনে নির্বাচিত হয়েছিলেন।
নবনীতা হান্দিকি

নবনিতা হ্যান্ডিক একজন ভারতীয় রাজনীতিবিদ। তিনি ভারতীয় জনতা পার্টির সদস্য হিসেবে ২০১৯ উপনির্বাচনে সোনারি আসন থেকে আসাম বিধানসভায় নির্বাচিত হয়েছিলেন। তপন কুমার গগৈ লোক সভা সংসদে নির্বাচিত হওয়ার কারণে উপনির্বাচনের ঘটনা ঘটে। ।
বিনোদ হাজারিকা

বিনোদ হাজারিকা আসামের ভারতীয় জনতা পার্টির রাজনীতিবিদ। তিনি চবুয়া থেকে ২০১৬ সালে আসাম বিধানসভা নির্বাচনে নির্বাচিত হয়েছিলেন।
দেবানন্দ হাজারিকা

দেবানন্দ হাজারিকা আসামের ভারতীয় জনতা পার্টির রাজনীতিবিদ। তিনি বিহপুরিয়া আসন থেকে ২০১৬ সালে আসাম বিধানসভা নির্বাচনে নির্বাচিত হয়েছিলেন।
পীযূষ হাজারিকা

পীযূষ হাজারিকা () আসামের ভারতীয় জনতা পার্টির রাজনীতিবিদ। তিনি ২০১৬ সালে জাগিরোয়াড আসন থেকে আসাম বিধানসভা নির্বাচনে নির্বাচিত হয়েছিলেন।
পীযূষ হাজারিকা আসামের নাগাঁও জেলায় অবস্থিত মরিগাঁয়ের আহুতগুড়িতে মরহুম শিশুরাম হাজারিকা এবং প্রমিলা হাজারিকার জন্মগ্রহণ করেছিলেন। আর্টস ব্যাচেলর হাজারিকা গুয়াহাটির আর্য বিদ্যাপীঠ কলেজ থেকে স্নাতক ডিগ্রি অর্জন করেছিলেন। 
২০১১ সালের ১ অক্টোবর, হাজারিকা এমি বড়ুয়াকে বিয়ে করেছিলেন।
অমর চাঁদ জৈন

অমর চাঁদ জৈন আসামের ভারতীয় জনতা পার্টির রাজনীতিবিদ। তিনি ২০১৬ সালে কাটিগোরাহ আসন থেকে আসাম বিধানসভা নির্বাচনে নির্বাচিত হয়েছিলেন।
ভবেশ কলিতা

ভবেশ কালিতা আসামের ভারতীয় জনতা পার্টির রাজনীতিবিদ। তিনি রাঙ্গিয়া থেকে ২০১৬ সালে আসাম বিধানসভা নির্বাচনে নির্বাচিত হয়েছিলেন।
প্রণব কলিতা

প্রণব কালিতা আসামের ভারতীয় জনতা পার্টির রাজনীতিবিদ। তিনি ২০১৬ সালে পলাশবাড়ী আসন থেকে আসাম বিধানসভা নির্বাচনে নির্বাচিত হয়েছিলেন।
সঞ্জয় কিশান

সঞ্জয় কিশান (জন্ম: ২৬ জানুয়ারী, ১৯৭০ দেলাখাত, আসাম ) একজন ভারতীয় জনতা পার্টির রাজনীতিবিদ। তিনি ২০১৬ সালে তিনসুকিয়া আসন থেকে আসাম বিধানসভা নির্বাচনে নির্বাচিত হয়েছিলেন।
প্রশান্ত ফুকন

প্রশান্ত ফুকন (জন্ম ২৩ জুলাই ১৯৫৪) একজন ভারতীয় রাজনীতিবিদ যিনি বিজেপির একজন সদস্য। বর্তমানে তিনি আসাম রাজ্যের ডিব্রুগড়ের বিধায়ক। তিনি ২০০৬, ২০১১,২০১৬ এবং ২০২১ সাল পর্যন্ত আসাম বিধানসভার নির্বাচনে ডিব্রুগড় থেকে নির্বাচিত হয়ে এসেছেন। ২০২১ সালের নির্বাচনে তিনি ৩৮ হাজারেরও বেশি ভোটার ব্যবধানে জয়ী হন। ইস্তফা দেওয়ার আগে পর্যন্ত তিনি ডিব্রুগড়স্থিত আসাম মেডিকেল কলেজ ও হাসপাতালের পরিচালনা সমতির সভাপতি ছিলেন।
সুরেন ফুকন

সুরেন ফুকন (জন্ম: ১৯৬৯) আসামের ভারতীয় জনতা পার্টির রাজনীতিবিদ। তিনি ২০১৬ সালে দিগবোয় (বিধানসভা কেন্দ্র) থেকে আসাম বিধানসভা নির্বাচনে নির্বাচিত হয়েছিলেন।
রামপায়ারে রবিদাস

রামপায়ারে রবিদাস ভারতের আসামের ভারতীয় জনতা পার্টির রাজনীতিবিদ। ১৯৯১ সালে রাতাবাড়ি আসন থেকে তিনি আসাম বিধানসভা নির্বাচনে নির্বাচিত হয়েছিলেন।
দীপক রাভা

দীপক রাভা আসামের ভারতীয় জনতা পার্টির রাজনীতিবিদ। তিনি দুধনাই আসন থেকে ২০১৬ সালে আসাম বিধানসভা নির্বাচনে নির্বাচিত হয়েছিলেন।
সাম রঙ্গাং

সাম রঙ্গাং হলেন আসামের ভারতীয় জনতা পার্টির রাজনীতিবিদ। তিনি ২০১৬ সালে দিফু আসন থেকে আসাম বিধানসভা নির্বাচনে নির্বাচিত হয়েছিলেন। তিনি কারবি আংলং স্বায়ত্তশাসিত কাউন্সিলের প্রাক্তন প্রধান নির্বাহী সদস্য।
মৃণাল শইকীয়া

মৃণাল শইকীয়া (জন্ম: ২৮ জুলাই ১৯৬৬, গোলাঘাট, আসাম) হলেন আসামের ভারতীয় জনতা পার্টির থেকে রাজনীতিবিদ। তিনি ২০১৬ সালে খুতটাই আসন থেকে আসাম বিধানসভা নির্বাচনে নির্বাচিত হয়েছিলেন।
অশ্বিনী রায় সরকার

অশ্বিনী রায় সরকার আসামের ভারতীয় জনতা পার্টির রাজনীতিবিদ। তিনি ২০১৬ সালে গোলাকগঞ্জ আসন থেকে আসাম বিধানসভা নির্বাচনে নির্বাচিত হয়েছিলেন।
দ্য হিডেন ফেস (চলচ্চিত্র)

দ্য হিডেন ফেস আন্দ্রেস বাইজ পরিচালিত ২০২১ সালের কলম্বিয়ান থ্রিলার চলচ্চিত্র। এতে অভিনয় করেছেন কুইম গুটিরেজ, ক্লারা লাগো এবং মার্টিনা গার্সিয়া। চলচ্চিত্রটি বলিউডে মার্ডার ৩ (২০১৩), তুরস্কে ওটেকি তারাফ (২০১৭) শিরোনামে এবং মেক্সিকোতে পারদিদা (২০১৯) শিরোনামে পুনরায় নির্মিত হয়।
অল্প বয়স্ক অর্কেস্ট্রা কন্ডাক্টর অ্যাড্রিয়েন (কুইম গুতেরেজ) তার বান্ধবী বেলেন (ক্যালারা লেগো) তাকে ছেড়ে যাওয়ার কথা জানিয়ে একটি রেকর্ড করা ভিডিও দেখছেন। অ্যাড্রিয়েন অশান্ত হয়ে ওঠে। একটি বারে তার দুঃখগুলি সরিয়ে দেওয়ার সময়, তিনি ফ্যাবিয়ানা (মার্টিনা গার্সিয়া) এর সাথে দেখা করেন এবং তাদের মধ্যে একটি সম্পর্ক গড়ে ওঠে। অ্যাড্রায়ান বেলনের সাথে ভাগ করে নিচ্ছে যে ঘরে ফ্যাবিয়ানা চলে গেছে। বাথরুমে অদ্ভুত জিনিসগুলি শুরু হতে থাকে, ফ্যাবিয়ানা ডুব এবং বাথটাব থেকে আগত অদ্ভুত শব্দের পর্যবেক্ষণ করে এবং হঠাৎ গরম ঝরনা দ্বারা আচ্ছন্ন হয়ে যায়।
অ্যাড্রায়ান বেলান নিখোঁজ হওয়ার জন্য সন্দেহভাজন হয়ে ওঠে, তবে তদন্তকারীরা বেলনের নিখোঁজ হওয়ার সাথে অ্যাড্রিয়ানের জড়িত থাকার কোনও প্রমাণ খুঁজে পাচ্ছেন না। পুলিশ তদন্তকারীদের একজন, স্পষ্টতই ফ্যাবিয়ানার প্রাক্তন প্রেমিক, অ্যাড্রিয়ানকে হুঁশিয়ারি দিয়েছিলেন যে ফ্যাবিয়ানার কিছু হলে তিনি আদ্রিয়ানকে মেরে ফেলবেন।
এটি প্রকাশিত হয়েছে যে বাড়িটি জার্মানির এক মহিলা এমার মালিকানাধীন, তিনি বেলানকে তার স্বামীকে লুকানোর জন্য তৈরি একটি গোপন ঘর দেখালেন যে, তিনি একজন প্রাক্তন নাৎসি এসএস অফিসার হওয়ার কারণে তাকে খুঁজতে এসেছিলেন। ঘরটি স্ব-অন্তর্ভুক্ত এবং শব্দ থেকে সিল করা আছে। এমার পরামর্শে, বেলন, তাঁর একজন বেহালাবিদ, ভেরেনিকার সাথে অ্যাড্রিয়ানের উচ্ছল সম্পর্কের বিষয়ে jeর্ষা করে, তাকে ছেড়ে চলে যাবার ভান করার সিদ্ধান্ত নেন। তিনি ভিডিওটি রেকর্ড করে বলেছেন যে তিনি গোপন কক্ষে লুকিয়ে থাকায় তিনি চলে যাচ্ছেন। ঘরে কিছু উপায় রয়েছে এমন আয়না রয়েছে যেখানে সে অ্যাড্রিয়েনের প্রতিক্রিয়া পর্যবেক্ষণ করতে পারে। যখন তিনি সিদ্ধান্ত নিলেন যে তিনি পর্যাপ্ত পরিমাণে রয়েছেন তখন তিনি কীটি সন্ধান করেন এবং বুঝতে পারেন যে তিনি কীটি হারিয়েছেন এবং এখন অ্যাড্রিয়নের সাথে যোগাযোগ করার কোনও উপায় ছাড়াই ঘরে আটকা পড়েছেন।
মদন ভাটিয়া

মদন ভাটিয়া (জন্ম: ১৯২৯) একজন ভারতীয় আইনজীবী এবং সংসদ সদস্য। তিনি ১৯৮২ - ১৯৮৮ এবং ১৯৮৮ - ১৯৯৪ সাল পর্যন্ত রাজ্যসভার মনোনীত সদস্য হিসাবে দুইবার দায়িত্ব পালন করেছিলেন।
কে জি আম্বেগাওকর

কে জি আম্বেগাওকর ১৯৫৭ সালের ১৪ জানুয়ারি থেকে ২৮ ফেব্রুয়ারি ১৯৫৭ পর্যন্ত ভারতের রিজার্ভ ব্যাংকের পঞ্চম গভর্নর ছিলেন। তিনি ভারতীয় সিভিল সার্ভিসের সদস্য ছিলেন এবং আরবিআইয়ের ডেপুটি গভর্নর পদে নিয়োগের আগে তিনি অর্থ সচিব হিসাবে দায়িত্ব পালন করেছিলেন। বি রমা রাউয়ের পদত্যাগের পরে তিনি রাজ্যপাল হিসাবে দায়িত্ব গ্রহণ করেছিলেন। বিএন আদরকর (৪২) এবং অমিতাভ ঘোষ (২০) এর পরে তাঁর কার্যকাল তৃতীয় সংক্ষিপ্ততম (৪৫ দিন)। দ্বিতীয় ভারতীয় গভর্নর হিসাবে আম্বেগাঁওকারের স্বাক্ষরের কোনও ভারতীয় রুপির নোটে উপস্থিত হয় নি, তবে অর্থ সচিব হিসাবে তাঁর স্বাক্ষর স্বাধীনতার পরে দ্বিতীয়, তৃতীয় এবং চতুর্থ এক রুপির নোটে প্রকাশিত হয়েছিল।
মধুসূদন তিওয়ারি

মধুসূদন তিওয়ারি ভারতের আসামের ভারতীয় জনতা পার্টির রাজনীতিবিদ ছিলেন। ১৯৯১ সালে তিনি পাথরকান্দি আসন থেকে আসাম বিধানসভায় নির্বাচিত হয়েছিলেন।
কার্তিক সেনা সিনহা

কার্তিক সেনা সিনহা আসামের ভারতীয় জনতা পার্টির রাজনীতিবিদ। তিনি পাথরকান্দি আসন থেকে ২০০৬ সালে আসাম বিধানসভা নির্বাচনে নির্বাচিত হয়েছিলেন।
মিহিরকান্তি সোম

মিহির কান্তি শোম আসামের ভারতীয় জনতা পার্টির রাজনীতিবিদ। তিনি ২০১৬ সালে উধরবন্ড আসন থেকে আসাম বিধানসভা নির্বাচনে নির্বাচিত হয়েছিলেন।
রূপক শর্মা

রূপক শর্মা ভারতের উত্তর পূর্ব রাজ্য আসামের ভারতীয় জনতা পার্টির বিধায়ক। তিনি আসাম বিধানসভায় নাগাঁ সদর বিধানসভা কেন্দ্রের প্রতিনিধিত্ব করেন। 
রূপক সারমাহ নাগাঁ শহরের একজন সুপরিচিত নাগরিক। তিনি পেশায় ব্যবসায়ী এবং সাংস্কৃতিক কর্মী। বর্তমানে তিনি আসামের একটি প্রিমিয়ার কলেজ নওগং কলেজের প্রাক্তন শিক্ষার্থী অ্যাসোসিয়েশনের সভাপতি।
ভাস্কর শর্মা

ভাস্কর শর্মা একজন ভারতীয় ডাক্তার, অধ্যাপক। 2007 সালে তিনি সেরা হোমিওপ্যাথিক ডাক্তারের পুরস্কার পান।
2020 সালে মহামারি চলাকালীন তিনি তার হোমিওপ্যাথিক দক্ষতা দিয়ে অনেক লোককে সাহায্য করেছিলেন যার জন্য তিনি মার্কিন যুক্তরাষ্ট্রের প্রাক্তন রাষ্ট্রপতি ডোনাল্ড ট্রাম্প কর্তৃক পুরস্কৃত হন 
ভাস্কর শর্মা মার্কিন যুক্তরাষ্ট্রের গ্লোব ঈগল ইউনিভার্সিটির একজন হোমিওপ্যাথিক অধ্যাপক এবং প্রাইগান বিশ্ববিদ্যালয়ের উপদেষ্টা ব্যক্তি হোমিওপ্যাথিক বিশেষজ্ঞ। তিনি সাহিত্য এবং হোমিওপ্যাথির উপর 200 টিরও বেশি বই লিখেছেন এবং 13 বছরেরও বেশি অভিজ্ঞতার সাথে। তিনি WAC পিপল হেলথ কেয়ার উত্তরপ্রদেশের প্রধানও। 
তিনি প্রাক্তন মার্কিন প্রেসিডেন্ট ডোনাল্ড ট্রাম্পের কাছ থেকে দুটি রাষ্ট্রপতি পুরস্কারে ভূষিত হন, যার মধ্যে রয়েছে প্রেসিডেন্সিয়াল অ্যাকটিভ লাইফস্টাইল অ্যাওয়ার্ড এবং প্রেসিডেন্সিয়াল ইয়ুথ ফিটনেস অ্যাওয়ার্ড। এছাড়াও আগস্ট 2018 সালে গুজরাটের রাজকোটে সবচেয়ে বড় হোমিওপ্যাথি পাঠের আয়োজন করার জন্য গিনেস ওয়ার্ল্ড রেকর্ডের অধিকারী।
স্যামুয়েল হ্যানিম্যান ইন্টারন্যাশনাল অ্যাওয়ার্ড লন্ডন - হোমিওপ্যাথির ক্ষেত্রে সবচেয়ে মর্যাদাপূর্ণ পুরস্কার।
দীনেশ চন্দ্র সরকার

দীনেশ চন্দ্র সরকার আসামের ভারতীয় জনতা পার্টির রাজনীতিবিদ। তিনি ২০০১ সালে গোলাকগঞ্জ আসন থেকে আসাম বিধানসভা নির্বাচনে নির্বাচিত হয়েছিলেন।
ধ্রুব কুমার সেন

ধ্রুব কুমার সেন আসামের ভারতীয় জনতা পার্টির রাজনীতিবিদ। ১৯৯১ সালে তিনি ধুবরি আসন থেকে আসাম বিধানসভায় নির্বাচিত হয়েছিলেন। তিনি ব্রহ্মপুত্র উপত্যকার প্রথম বিধায়ক ছিলেন। এখন অবধি তিনি ধুবরি আসনের ভারতীয় জনতা পার্টির একমাত্র বিধায়ক এবং ভারতীয় জনতা পার্টির প্রবীণ নেতা।
রূপক সারমাহ

রূপক সারমাহ আসামের ভারতীয় জনতা পার্টির রাজনীতিবিদ। তিনি নওগং আসন থেকে ২০১৬ সালে আসাম বিধানসভা নির্বাচনে নির্বাচিত হয়েছিলেন।
সোডিয়াম আয়োডাইড

সোডিয়াম আয়োডাইড একটি অজৈব যৌগ যার রাসায়নিক সংকেত NaI। এটি সোডিয়াম ধাতু এবং আয়োডিনের রাসায়নিক বিক্রিয়া থেকে গঠিত একটি আয়নিক লবণ। সাধারণ অবস্থায় এটি একটি সাদা এবং জল দ্রবণীয় কঠিন পদার্থ। এর কেলাস জালিকা ১:১ অনুপাতে সোডিয়াম আয়ন এবং আয়োডাইড আয়ন এর মিশ্রণ নিয়ে গঠিত। সোডিয়াম আয়োডাইড মূলতঃ পুষ্টির পরিপূরক হিসাবে এবং জৈব রসায়নে ব্যবহৃত হয়। সোডিয়াম হাইড্রক্সাইডের সাথে হাইড্রোআয়ডিক অ্যাসিডের বিক্রিয়া ঘটিয়ে শিল্প পদ্ধতিতে সোডিয়াম আয়োডাইডের লবণ তৈরি করা হয়। এটি একটি ক্যাওট্রপিক ( chaotropic ) লবণ। অর্থাৎ এর অণু জলে থাকলে জলের হাইড্রোজেন বন্ধনীকে এলোমেলো করে দিতে পারে।
সোডিয়াম আয়োডাইড এবং পটাশিয়াম আয়োডাইড লবণ সাধারণত আয়োডিনের ঘাটতি চিকিৎসা এবং প্রতিরোধ করতে ব্যবহৃত হয়। আয়োডিনযুক্ত খাদ্য লবণের মধ্যে ১০ পিপিএম আয়োডাইড থাকে।
অ্যালকাইল ক্লোরাইডকে অ্যালকাইল আয়োডাইডে রূপান্তর করতে সোডিয়াম আয়োডাইড ব্যবহৃত হয়। এই পদ্ধতিটি ফিনকেলস্টাইন বিক্রিয়া ( Finkelstein reaction ) নামে পরিচিত। অ্যাসিটোনে সোডিয়াম ক্লোরাইডের অদ্রবণীয়তা ধর্মটির উপর নির্ভর করে বিক্রিয়াটি এগিয়ে যায়। 
R–Cl + NaI → R–I + NaCl 
সোডিয়ামের কিছু তেজস্ক্রিয় আয়োডাইড লবণ এর মধ্যে NaI এবং NaI, ওষুধ হিসেবে রেডিওফার্মাসিউটিক্যালে যেমন থাইরয়েড ক্যান্সার এবং হাইপারথাইরয়েডিজমের চিকিৎসায় ব্যবহার রয়েছে।
সোডিয়াম ক্লোরাইড বা এমনকি ব্রোমাইডের মতো সোডিয়াম আয়োডাইডেরও কিছু জৈব দ্রাবকে উচ্চ দ্রব্যতা দেখা যায়।
আয়োডাইড (সোডিয়াম আয়োডাইড সহ) বায়ুর অক্সিজেন দ্বারা অল্প মাত্রায় জারিত হয়ে সনাক্তকরণযোগ্য আণবিক আয়োডিন (I) গঠন করতে পারে। এই আণবিক আয়োডিন এবং আয়োডাইড আয়ন জটিল ট্রাইআয়োডাইড যৌগ গঠন করে, যার বর্ণ হলুদ হয়। জল জারণ প্রক্রিয়াকে ত্বরান্বিত করে, এবং আলোকের উপস্থিতিতে আয়োডাইড জারিত হয়ে আয়োডিন কে মুক্ত করতে পারে, তাই স্থায়িত্ব বাড়ানোর জন্য সোডিয়াম আয়োডাইড লবণ সব সময় অন্ধকার, কম তাপমাত্রা, কম আর্দ্রতার অবস্থার মধ্যে সংরক্ষণ করা উচিত।
গুলাম মুস্তফা ভাট

গোলাম মোস্তফা ভাট () জম্মু ও কাশ্মীর ন্যাশনাল কনফারেন্স সিনিয়র নেতা এবং শ্রীনগর পৌর কর্পোরেশনের মেয়র ছিলেন। তিনি দুই বছরের জন্য এসএমসির মেয়র ছিলেন এবং জম্মু ও কাশ্মীর রাজ্য সরকারের ডেপুটি অ্যাডভোকেট জেনারেল হিসাবে নিযুক্ত হয়েছিলেন। 
২০০৫ সালে ৫০ বছর বয়সে তিনি শের-ই-কাশ্মীর ইনস্টিটিউট অব মেডিকেল সায়েন্সে মারা যান।
এম ভাস্করণ

এম ভাস্করণ (মৃত্যু: ২১ অক্টোবর, ২০২০) একজন ভারতীয় রাজনীতিবিদ, যিনি ভারতের কমিউনিস্ট পার্টি (মার্কসবাদী) দলের অন্তর্ভুক্ত ছিলেন। তিনি কালিকটের মেয়র এবং সিপিআই (এম) এর কালিকট জেলা কমিটির সদস্য ছিলেন। তিনি কালিকটের একটি ছোট্ট গ্রাম কারপরম্বর অধিবাসী ছিলেন।
মোহন লাল চাকমা

মোহন লাল চাকমা (১৯১১ – ২১ শে জুন ২০১৩) একজন ভারতীয় রাজনীতিবিদ ছিলেন। তিনি ত্রিপুরার পেঞ্চার্থলের বিধায়ক ছিলেন (১৯৭৮-৮৩)।
তিনি ২০১৩ সালের ২১ জুন ১০১ বছর বয়সে মারা যান।
মধুকর ভোসলে

মধুকর ভোসলে ( ) একজন ভারতীয় রাজনীতিবিদ। ২০১২ সাল পর্যন্ত তিনি আখিল ভারতীয় সেনা (এবিএস) দলের গোয়ার রাজ্য সভাপতি ছিলেন।
দর্জি দাজম ভুটিয়া

দর্জি দাজম সুব্বা হলেন সিকিমের সিকিম ডেমোক্রেটিক ফ্রন্টের রাজনীতিবিদ। তিনি সিকিম গণতান্ত্রিক ফ্রন্টের প্রার্থী হিসাবে বারফুং আসন থেকে ২০১৪ সালে সিকিম বিধানসভা নির্বাচনে নির্বাচিত হয়েছিলেন। তিনি ২০১৪ থেকে ২০১৯ পর্যন্ত পবন চামলিংয়ের পঞ্চম মন্ত্রকের জ্বালানি ও বিদ্যুৎ ও শ্রম মন্ত্রী ছিলেন।
মাধব আর বীর

মাধব আর বীর (মাধব রামকৃষ্ণ বীর) গোয়ার একজন স্বাধীনতা কর্মী এবং রাজনীতিবিদ ছিলেন। তিনি পানজি থেকে গোয়া বিধানসভায় নির্বাচিত হয়েছিলেন। মিত্র বীরের সাথে তিনি বিবাহবন্ধনে আবদ্ধ হয়েছিলেন।
শেখ সাদিক আলী আনসারী

শেখ সাদিক আলী উচ্চ সিন্ধঃ ফ্রন্টিয়ার জেলার ডেপুটি কালেক্টর, খাইরপুর রাজ্যের উজির এবং বোম্বে আইন পরিষদে রায়বাহাদুর উদ্ভাস তারাচাঁদ সহ সিন্ধু থেকে তিন দফায় মুসলিম নির্বাচিত সদস্য ছিলেন। তিনি আনসারী পরিবারের সদস্য ছিলেন।
সাদিক আলী ", মুসলিম ট্রাইবস ইন সিন্ধ, বেলুচিস্তান অ্যন্ড আফগানিস্তান" বইটি লিখেছিলেন, যা ১৯০১ সালে প্রকাশিত হয়েছিল।
জি কাইতো আয়ে

জি কাইতো আয়ে নাগাল্যান্ডের জাতীয়তাবাদী গণতান্ত্রিক প্রগতিশীল দলের রাজনীতিবিদ। তিনি জনতা দল (ইউনাইটেড) এর প্রার্থী হিসাবে সাতাখা আসন থেকে ২০১৮ সালে নাগাল্যান্ড বিধানসভা নির্বাচনে নির্বাচিত হয়েছিলেন তবে পরে তিনি জাতীয়তাবাদী গণতান্ত্রিক প্রগতিশীল পার্টিতে যোগ দেন। তিনি ২০১৮ সাল থেকে চতুর্থ নীফিউ রিও মন্ত্রণালয়ের কৃষি ও সমবায় মন্ত্রী ছিলেন।
ওয়াই হিউটো আওমি

হিউটো হলেন ভারতের নাগাল্যান্ডের একজন রাজনীতিবিদ। ২০০৩ সালে তিনি দিমাপুর -২ (এসটি) আসনে নাগাল্যান্ড পিপলস ফ্রন্টের প্রার্থী হিসাবে নাগাল্যান্ডের নাগাল্যান্ড বিধানসভায় নির্বাচিত হয়েছিলেন।
মাস্টার তাজ-উদ্দিন আনসারী

মাস্টার তাজ-উদ্দিন আনসারী দক্ষিণ এশিয়ার ইতিহাসের এক ব্যক্তিত্ব এবং অল ইন্ডিয়া মজলিস-এ-আহরার-উল-ইসলামের নেতা ছিলেন। ১৯৪৭ সালে পাকিস্তানের স্বাধীনতার পর তিনি রাজনীতি ছেড়ে এবং পাকিস্তানের মজলিস-এ-আহরার-ই-ইসলামের প্রধান সৈয়দ আতা উল্লাহ শাহ বুখারীর খতম-এ-নুবুওয়াত আন্দোলনে যোগ দেন। ১৯৫৩ সালে তেহরিক-ই-খতমে নবুওয়াত আন্দোলনে তাঁর ভূমিকা ছিল। ১৯৫৮ সালে, আহরার আবার সংগঠিত হয়। তখন তিনি নিখিল পাকিস্তান মজলিস-এ-আহরার-ই-ইসলামের সভাপতি নির্বাচিত হয়েছিলেন।
মোহন লাল গুপ্ত

মোহন লাল গুপ্ত ভারতের জয়পুরের প্রাক্তন মেয়র এবং ভারতের রাজস্থানের বিধানসভার সাবেক সদস্য (বিধায়ক)। তিনি ভারতীয় জনতা পার্টির একজন নেতা।
সবিতা গুপ্তা

সবিতা গুপ্তা দক্ষিণ দিল্লি পৌর কর্পোরেশনের মেয়র। তিনি আমার কলোনি থেকে তিনবারের কাউন্সিলর। তিনি ভারতীয় জনতা পার্টির নেতা এবং জম্মুর অধিবাসী।
গারজামান গুরুং

গারজামান গুরুং হলেন সিকিমের সিকিম ডেমোক্রেটিক ফ্রন্টের একজন রাজনীতিবিদ। তিনি সিকিম ডেমোক্র্যাটিক ফ্রন্টের প্রার্থী হিসাবে টেমি-নামফিং আসন থেকে ২০১৪ সালে সিকিম বিধানসভা নির্বাচনে নির্বাচিত হয়েছিলেন। তিনি ২০১৪ থেকে ২০১৯৬ পর্যন্ত পবন চামলিংয়ের পঞ্চম মন্ত্রকের সিকিম গণপূর্ত (সড়ক ও সেতু) এবং সাংস্কৃতিক বিষয়ের মন্ত্রী ছিলেন।
প্যালডেন সেরিং গ্যামসো

প্যালডেন সেরিং গ্যামসো সিকিমের একজন ভারতীয় রাজনীতিবিদ।
তিনি সিকিম ডেমোক্র্যাটিক ফ্রন্ট থেকে ২০০০-২০০৬ মেয়াদে রাজ্যসভায় নির্বাচিত হয়েছিলেন।
মহাদেও দেওল

মহাদেও দেওল মুম্বইয়ের মেয়র ছিলেন (২০০২ - ফেব্রুয়ারি ২০০৫)। এই পদে শিবসেনা দল বাল ঠাকরেকে হঠিয়ে তাঁকে নমিনেশন দিয়েছিল।
ললিত কুমার দেববর্মা

ললিত কুমার দেব বর্ম ভারতের ত্রিপুরার একজন রাজনীতিবিদ।
২০১৩ বিধানসভা নির্বাচনে, তিনি ত্রিপুরা বিধানসভায় ধলাই জেলার ৪৭- আম্বাসা আসনে প্রতিনিধিত্ব করেন।
পি সেলভি দাস

ডাঃ পি সেলভি দাস (১৯৩২) একজন প্রাক্তন ভারতীয় শিক্ষাবিদ এবং সংসদ সদস্য।
ডঃ দাস মহীশূর বিশ্ববিদ্যালয়ের উপাচার্য (১৯৮৮-১৯৯১) এবং ইউনিয়ন পাবলিক সার্ভিস কমিশনের সদস্য (১৯৯১-১৯৯৭) ছিলেন। তিনি ১৯৯৭ সালে রাজ্যসভায় মনোনীত হন এবং ২০০৩ অবধি দায়িত্ব পালন করেন।
ব্রজবীর সরণ দাশ

ব্রজবীর সরণ দাশ (১৫ ডিসেম্বর ১৯২৫ - ১৪ অক্টোবর ২০১৬) সিকিম রাজ্যের একজন ভারতীয় রাজনীতিবিদ ছিলেন। তিনি ৯ এপ্রিল ১৯৭৩ থেকে ২৩ জুলাই ১৯৭৪ পর্যন্ত একজন প্রধান প্রশাসনিক কর্মকর্তা হিসাবে দায়িত্ব পালন করেছিলেন। ১৯৭২ সালে তিনি পদ্মশ্রী সম্মানে ভূষিত হন। তিনি ২০১৬ সালের অক্টোবরে ৯০ বছর বয়সে মারা যান।
দত্তা দলবী

দত্ত দলভি শিবসেনার রাজনৈতিক দলের একজন ভারতীয় রাজনীতিবিদ। যিনি ২০০৫ থেকে ২০০৭ সাল পর্যন্ত মুম্বইয়ের মেয়র ছিলেন। এরপর তিনি মুম্বাই মিউনিসিপাল কর্পোরেশনে পর পর তিন মেয়াদে কর্পোরেশন কর্মকর্তা হিসাবে দায়িত্ব পালন করেছিলেন।
গজানন যশবন্ত চিটনিস

ডাঃ গজানন যশবন্ত (; ২০ সেপ্টেম্বর ১৯০০ - ২২ আগস্ট ১৯৪৯) একজন ভারতীয় কমিউনিস্ট নেতা এবং এমএন রায়ের সহকর্মী ছিলেন। 
অভিনেত্রী লীলা চিটনিসকে তিনি বিয়ে করেছিলেন।
বিয়োর্ন বোরি

বিয়োর্ন রুনে বোরি (; জন্ম ৬ই জুন ১৯৫৬) সুইডেনের প্রাক্তন বিশ্ব ১ নম্বর টেনিস খেলোয়াড়। ১৯৭৪ এবং ১৯৮১ সালের মধ্যে, তিনি বর্তমান যুগের প্রথম ব্যক্তি, যিনি ১১টি গ্র্যান্ড স্ল্যাম একক শিরোপা (ফ্রেঞ্চ ওপেনে ছয় বার এবং টানা পাঁচবার উইম্বলডন) জিতেছেন। কিন্তু তিনি চারবার ফাইনালে উঠেও ইউএস ওপেন জিততে পারেননি। তিনি প্রথম পুরুষ খেলোয়াড় যিনি বর্তমান টেনিসের ইতিহাসে পাঁচটি উইম্বলডন খেতাব অর্জন করেছিলেন। তিনি টানা চারবার ফ্রেঞ্চ ওপেন (১৯৭৮-৮১) জিতেছিলেন। 
রজার ফেদেরারকে নিয়ে দুজন পুরুষ খেলোয়াড়ের মধ্যে তিনি একজন, যিনি টানা চার বছর (১৯৭৮-৮১) ফরাসি ওপেন এবং উইম্বলডনের ফাইনালে অংশ নিয়ে ছিলেন। টানা তিন বছর ধরে (১৯৭৮-৮০) উভয় প্রতিযোগিতায় জয়লাভ করা তিনি একমাত্র খেলোয়াড়।
তিনি তিনটি বছরের শেষ প্রতিযোগিতা এবং ১৬টি গ্র্যান্ড প্রিক্স সুপার সিরিজ খেতাব অর্জন করেছিলেন। সামগ্রিকভাবে, তিনি অসংখ্য রেকর্ড স্থাপন করেছেন, যা এখনো কেউ ভাঙতে পারেনি। বোরি প্রথম খেলোয়াড় যিনি ছয়টি ফ্রেঞ্চ ওপেন একক শিরোপা জিতেছিলেন। তাঁকে ১৯৭৭, ১৯৭৮, ১৯৭৯ এবং ১৯৮০ সালের বিশ্বের প্রথম স্থান অধিকারী পুরুষ টেনিস খেলোয়াড় বলে মনে করা হয়। 
বোরির খেলোয়াড় জীবনের শুরুতে, কিশোর বয়সে আলোড়ন ফেলে দেওয়া, অভূতপূর্ব খ্যাতি এবং ধারাবাহিক সাফল্য ১৯৭০ এর দশকে টেনিসের ক্রমবর্ধমান জনপ্রিয়তা বাড়িয়ে তুলতে সহায়তা করেছিল। ফলস্বরূপ, পেশাদার টেনিস আরও লাভজনক হয়ে উঠেছিল, এবং ১৯৭৯ সালে, তিনি প্রথম খেলোয়াড় হয়েছিলেন যিনি এক মরশুমে এক মিলিয়ন ডলারের বেশি পুরস্কার অর্জন করেছিলেন। তিনি তাঁর পুরো খেলোয়াড় জীবন জুড়ে কয়েক মিলিয়ন বিজ্ঞাপনও করেছেন। তবে, অবিরত মনোযোগ এবং খেলার চাপ অবশেষে তাঁর পেশাগত অবসাদের কারণ হয়ে দাঁড়িয়েছিল এবং মাত্র ২৬ বছর বয়সে তিনি অবসর গ্রহণ করেছিলেন।
১৯৫৬ সালের ৬ই জুন, সুইডেনের স্টকহোমে, রুনে (১৯৩২-২০০৮) এবং মার্গারেথা বোরির (জন্ম ১৯৩৪) একমাত্র সন্তান হিসাবে বিয়োর্ন বোরি জন্মগ্রহণ করেছিলেন। তিনি নিকটবর্তী সদাটেলিয়াতে বড় হয়ে উঠেছিলেন। বোরির বাবা একটি টেবিল টেনিস প্রতিযোগিতায় জিতে পুরস্কার হিসাবে একটি সোনালী টেনিস র‌্যাকেটে পেয়েছিলেন। শিশু বোরি সেটিতে বিমুগ্ধ হয়েছিলেন। তাঁর বাবা তাঁকে র‌্যাকেটটি উপহার দিয়েছিলেন এবং এটি তাঁর টেনিস জীবনের সূচনা করেছিল।
দুর্দান্ত ক্রীড়াকুশল এবং সহনশীল একজন খেলোয়াড় হিসাবে, তাঁর একটি স্বতন্ত্র ভঙ্গি এবং উপস্থিতি ছিল - ধনুকের মত পা এবং খুব দ্রুত। তাঁর পেশীবহুলতা তাঁকে ফোরহ্যান্ড এবং দুই হাতের ব্যাকহ্যান্ড উভয়ের উপরেই ভারী টপস্পিন লাগাতে সাহায্য করেছিল। তিনি দুই হাতের ব্যাকহ্যান্ড ব্যবহার করতে জিমি কনর্সকে অনুসরণ করেছিলেন। ১৩ বছর বয়সে তিনি সুইডেনের অনূর্ধ্ব ১৮ বছর বয়সী সেরা খেলোয়াড়দের পরাজিত করেছিলেন। ডেভিস কাপ দলের অধিনায়ক লেনার্ট বার্গেলিন (যিনি বোরির পুরো পেশাজীবন জুড়ে তাঁর প্রাথমিক কোচ হিসাবে দায়িত্ব পালন করেছেন), যে কোন ব্যক্তিকে বোরির রুক্ষ ঝাঁকুনি দেওয়া স্ট্রোক পরিবর্তনের চেষ্টা করার বিরুদ্ধে সতর্ক করেছিলেন।
রশিদ আহমদ লুধিয়ানভি

রশিদ আহমদ লুধিয়ানভি () (২৬ সেপ্টেম্বর ১৯২২ — ১৯ ফেব্রুয়ারি ২০০২) একজন দেওবন্দি পাকিস্তানি ইসলামি পণ্ডিত ও ফকিহ ছিলেন। তিনি করাচিতে জামিয়াতুর রশিদ ও আল রশিদ ট্রাস্ট প্রতিষ্ঠা করেছিলেন। তিনি "আহসানুল ফতওয়ার" রচয়িতা। তিনি জমিয়ত উলামায়ে ইসলামের (ফ) পাঞ্জাব প্রদেশের সভাপতি এবং দারুল উলূম করাচীর দারুল ইফতা ওয়াল ইরশাদের প্রধান ছিলেন। 
লুধিয়ানভি দারুল উলুম দেওবন্দ থেকে স্নাতক সম্পন্ন করেন, যেখানে তার শিক্ষকদের মধ্যে রয়েছে হুসাইন আহমদ মাদানি। 
তিনি মদিনাতুল উলুম, হায়দরাবাদ, জামিয়া দারুল হুদা থেরি, দারুল উলুম করাচি এবং দারুল ইফতা ওয়াল ইরশাদ সহ কয়েকটি প্রতিষ্ঠানে প্রায় চল্লিশ বছর অধ্যাপনা করেছেন। তিনি এইড অর্গানাইজেশন অব দ্য ওলামা প্রতিষ্ঠা করেছিলেন।
তিনি জমিয়ত উলামায়ে ইসলামের (ফ) পাঞ্জাব প্রদেশের সভাপতি হিসেবে দায়িত্ব পালন করেছিলেন।
টঙ্গী রেলওয়ে সেতু

টঙ্গী রেলওয়ে সেতু বা তুরাগ রেলওয়ে সেতু বাংলাদেশের গাজীপুর জেলার টঙ্গীতে তুরাগ নদীর উপর অবস্থিত রেলওয়ে সেতু। এতে পাশাপাশি দুটি রেলওয়ে সেতু রয়েছে। এটি নারায়ণগঞ্জ-বাহাদুরাবাদ ঘাট রেলপথের অংশ। এর দুই দিকে টঙ্গী জংশন ও ঢাকা বিমানবন্দর রেলওয়ে স্টেশন অবস্থিত।
আনুচিনো, প্রিমারস্কি ক্রাই

আনুচিনো ( ) একটি গ্রামীণ এলাকা ( "সেলো" ) এবং রাশিয়ার প্রিমারস্কি ক্রাইয়ের আনুচিনস্কি জেলার প্রশাসনিক কেন্দ্র, মুরাসেয়েকা নদীর সাথে আর্সেনিয়েভকা নদীর সংগমের নিকটে ডান তীরে অবস্থিত । জনসংখ্যা: ৪,৪৬২ (২০১০ আদমশুমারি)।
এটি ১৮৮০ সালে প্রতিষ্ঠিত হয়েছিল।